text:
mudah-mudahan berkenan buat agan/aganwati sekalian.
Spoiler for Ramalan Zodiaknya gan:
1.Pirgo
Pagawean nu cocok: dagang jengkol
Keuangan: hambur pisan
Asmara: teangan nu rada cageur.
2.Akuwarius
Pagawean nu cocok: Dagang taraje jeung bilik
Keuangan: eureunan unjam injem wae
Asmara: Sakeudeung deui jomblo, dikepret calon mitoha.
3.Piskes
Pagawean nu cocok: Ngangkutan galon cai, sakapeung ngojek jeung ngiriman BBM ocon
Keuangan: Ledeh, loba urusan pacorokokod
Asmara: ditolak deui, angger teu pira pedah rorombeheun.
4.Ariyes
Pagawean nu cocok: ngamandian domba
Keuangan: loba ngahutang, gaji kapotongan wae
Asmara: benerkeun heula beungeut.
5.Tawurus
Pagawean nu cocok: Ngored jukut keur parab embe jeung dagang lahang
Keuangan: katipu baturan deukeut. Kudu diruwat
Asmara: Teu payu payu, ganti peletna.
6.Gemini
Pagawean nu cocok: Ngurek belut, ngala tutut
Keuangan: Bangkar, jujualan baju mitoha
Asmara: ucrat-acret teuing kabogoh diditu-didieu, euweuh nu eucreug.
7.Kanser
Pagawean nu cocok: Macul, ngored
Keuangan: sakarat, tereh bangkrut
Asmara: Euweuh nu daekeun, modal ipis.
8.Leyo
Pagawean nu cocok: noelan tukang jajamu
Keuangan: Ripuh pisan, teu saperak2 acan
Asmara: ati2 bakal kapelet, lawan ku dukun ti babakan cibelekok.
9.Libra
Pagawean nu cocok: ngorehan runtah atawa Tukang beling
Keuangan: Teu becus euweuh gadag neang duit
Asmara: malem minggu engke manehna keur hayangeun diwowoy peda beureum+peuteuy.
10.Sekorpioh
Pagawean nu cocok: Moe huntu di buruan sakapeung Menerkeun kenteng batur
Keuangan: sarua jiga kamari boke
Asmara: boga kabogoh panyakitan.
11.Sagitariyus
Pagawean nu cocok: Mersihan balong, mun keur halodo nyopet di pasar
Keuangan: pamajikan ngadat menta tambahan resiko dapur
Asmara: ditampilingan wae ku pamajikan,loba tatanya dukun jig!
12.Kaprikoren
Pagawean nu cocok: Dagang kurupuk
Keuangan: Pikawatireun, waspada debt kolektor!
Asmara hambar, kabogoh hoyong kejutan
Spoiler for :
Tidak bermaksud apa-apa selain hanya sekedar becanda dan menghibur.
Kalo suka silakan di
Semoga ini bukan ane masih newbie nihh, hehe
Dan jangan timpuk ane pake kalo mau nimpuk pake aja yaa!


c: text/html

text:
Rinto Variasirias
UNTUNG KENEH
Si Kabayan keur ngajanteng sisi jalan. ujug-ujug aya nu gugulutukan hareupeunana ragrag tina mobil nu ngabelesat lumpat. Barang ditempo, eta barang teh sihoreng koper. panasaran tuluy dibuka ari breh teh duit ngentep meunang ngabandrolan. teu loba carita tuluy dibawa ka imah bari hariweusweus nyarita ka nyi iteung. " teung, tingali uing manggih duit sajuta" ceuk si Kabayan bari nembongkeun duit dina koper.
" euleuh... enya meni loba kitu.. sabaraha ari sajuta teh kang?" nyi iteung panasaran.
" Belegug, meni teu nyaho sajuta-sajuta acan? ari sajuta teh hartina sakoper, teung!"
"Rek dikumahakeun atuh ieu duit teh kang?"
" Samentara mah urang sumputkeun teung, bisi aya nu neangan!"
"tapi dimana nya?" ceuk si kabayan deui bari ngahuleng. tapi teu lila nyeh seuri.
" geuwat sumputkeun di hawu bisi kaburu aya nu nganyahoankeun!". ceuk si kabayan.
nyi iteung buru-buru mungkus duit ku bubututan, tuluy di bebeskeun kana hawu. enya we teu lila kurunyung aya dua polisi datang ka imah si Kabayan rek neangan duit nu leungit. sanggeus asup ka imah tuluy dariuk na korsi.
"nyi, suguhan cai yeuh tamu!" ceuk si Kabayan ngajorowok.
" aduh, euweuh pisan cai kang kabayan!"
"naheur heula atuh saeutik mah!".
imah si kabayan tuluy di geledah ku pulisi, tapi pulisi teu manggih nanaon, antukna baralik.
si kabayan buru-buru mariksa hawu. tuluy di guar guar, tetela duit teh ludes, geus jadi lebu kabeh sabab di pake naheur cai ku nyi iteung.
keur ngaguar-guar kitu, gorehel teh si Kabayan manggih bubuy hui boled. tuluy dihuakeun bari cacamuilan. "untung keneh teung, boled uing henteu tutung!"

robotstxt: allowed

filter: keep


text: Tag: Mun Sapanara Saudagara Odia Movie Songs Free Download,Oriya movie Mun Sapanara Saudagara Songs Free download,Oriya movie,2014 Oriya New Movie Mun Sapanara Saudagara,Oriya Film Songs Mun Sapanara Saudagara Oriya Music Mun Sapanara Saudagara Free Download, Odia Jatara Mun Sapanara Saudagara free download, Mun Sapanara Saudagara All Original Songs, All Odisha Mun Sapanara Saudagara, Mun Sapanara Saudagara Video in mp4 3gp free download,Mun Sapanara Saudagara all dj songs free download,Mun Sapanara Saudagara Sambalpuri Album free download, Mun Sapanara Saudagara odia album free download,odia bhajana Mun Sapanara Saudagara free download,Sambalpuri Music Mun Sapanara Saudagara free download. Mun Sapanara Saudagara HD video free download


text:
CARA BEBERESIH KU BATU :
Cokot hiji batu kalawan panangan katuhu, teuras geurakkeun rarangan ( sirit konci ) 3 kali kalawan panangan kenca, teuras usapkeun rarangan kalawan panangan kenca kana batu anu aya dipanangan katuhu, sahingga bagean anu diusapkeun katinggal garing, pigawe 3x kalawan 3 batu, upami hanteu meunangkeun batu , mangka cekap kalawan 3 lembar kaen atawa tisu atawa 3 siki kramik atawa tilu keupeul taneuh ( anu suci ) atanapi ngusapkeunna kana taneuh atanapi tembok.
Sedengkeun pikeun istinja kana dubur : candak batu kalawan panangan kenca sareung gosokkeun tibagean hareup neupika bagean tukang dubur teuras batuna di piceun, lajeung candak deui batu anu kadua sareung gosokkeun ti bagean pengkeur dugika bagean payun dubur, teuras batuna di piceun, salajeungna candak deui batu anu katilu sareung gosokkeun barina muteur di sakurilingeun liang dubur., sareung eta tos ceukap, upami masih keneh katinggal aya kokotor dina batu anu katilu, mangka tambihan 2 batu deui sahingga janteun 5 batu, upami teu acan bersih keneh , tambih deui janteun 7 batu atanapi 9 batu,. Janteun batu terakhir kedah ganjil.
( upami zaman kiwari mah batu teh tiasa di gentos ku tisu, utamina mah upami istinja diluhur kapal udara naha dina munggah hajji, umroh atanapi angkat-angkatan ).
CARA BEBERESIH KU CAI :
Ceukeul rarangan ku panangan kenca sareung seblok ku cai kalawan katuhu saseueur 7x
Sareung piikeun dubur, usap dubur kalawan panangan kenca sareung seblok ku cai kalawan panangan katuhu sababaraha kali dugi ka yakin eta dubur tos leureus-leureus bersih sok sanajan istinja kalawan batu dikengengkeun tatapina istinja kalawan cai langkung diutamikeun.


text:
Seueur jalmi anu terang madu ngan saukur campuran jamu. Tapi kanyataanana madu ngabogaan loba khasiat utamana keur kasehatan awak urang. Nepi ayeuna rahasia anu aya dina jero madu masih keneh jadi misteri
Lain saukur orang timur hungkul anu ngamanfaatkeun madu tapi masyarakat barat oge sering ngamanfaatkeunana keur ngobatan sagala rupa panyakit . Madu bisa di campur jeung rupa-rupa kadaharan atawa inuman sejen. Para ilmuan oge parantos ngabuktikeun yen madu bisa di manfaatkeun kangge obat anu paling efektif keur sagala jenis panyakit.Madu bisa di gunakeun keur obat tanpa nimbulkeun efek samping.
Bahkan tinu al Quran aya surat anu nerangkeun
“tinu beuteung lebah teh kaluar cairan jeung mangrupa-rupa warna, di jerona aya kasehatan pikeun manusa “ QS An-nahl: 69
Madu boga loba kandungan gizi nyaeta : karbohidrat, protein, asam amino, vitamin,mineral,dekstrin,pigmen tutuwuhan jeung komponen aromatik. Hasil panalitian ahli gizi jeung pangan nyebutkeun lamun madu loba ngandung karbohidrat di bandingkeun jeung susu, endog, daging,keju,jeung mantega.
Dina tiap 100 gram madu murni ngandung 94 kalori atawa perbandingan 1000 gram madu murni sarua jeung 50 siki endog hayam atawa 5,675 leter susu atawa 1680 gram daging. Jeung hasil panalitian anu paling anyar nyebutkeun lamun zat-zat atawa senyawa anu aya dina jero madu kurang leuwih 181 jenis.salah sahiji kaleuwihan jeung ka unikan madu nyaeta ngabogaan kandungan antibiotik.
Madu bisa di konsumsi keur sakabeh umur ti mimiti janin nepika manula Sababaraha hiji kasiat madu nyaeta :
- Madu bisa nguatkeun janin anu lemah dinu jero kandungan (rahim)
- Madu bisa ngabantu ngajaga stamina jeung kasehatan ibu hamil
- Madu bisa ngabantu ngembangkeun otak orok
- Madu bisa ngobatan luka bakar kusabab madu boga spesifikasi anti proses peradangan 9 inflammatory activiti anti)
- Madu bisa ngingkatkeun nafsu makan budak leutik
- Manu bisa ngabalikeun stamina tinu kacapean jeung stress
- Madu mangrupakeun minuman anu paling alus jeung paling di butuhkeun ku manula anu organ pencernaanna geus mulai teu berfungsi
- Madu bisa di gunakeun keur sikat gigi, bisa ngabodaskeun jeung nyehatkeun gigi jeung gusi, oge bisa ngobatan sariawan jeung ganguan mulut sejenna.
- Saukur ngagunakeun cairan madu berkadar 90% dua hari sakali bagian anu nyeri di mastaka di urut lalaunan salami 2-3 menit, madu bisa ngbunuh kutu,ngaleungitkeun ketombe, manjangkeun rambut,n gaaluskeun ,ngalembutkeun sarta ngobatan panyakit kulit kepala.
- Madu bisa nurunkeun kadar glukosa dina jero darah jelema anu kaserang diabetes kusabab ayana unsur anti oksidan anu nyebabkeun asimilasi gula leuwih gampang dina jero darah
- Madu bisa ngahalangan panyakit radang usus (colitis),maag,jeung tukak lambung.
- Madu paling bergizi, ngalembutkeun sisitem alami awak urang, ngahilangkeun rasa obat anu teu ngeunah,ngabersihkeun liver, ngalancarkeun miceun kahampangan, cocok keur ngobatan batuk berdahak, buah-buahan oge tiasa di keueum dinu jero madu awet nepika 6 bulan
- Madu bisa di campurkeun jeung habbatus sauda anu geus di tumbuk di jieun adonan anu geus di campur caipanas terus di inum rutin tiap haribisa ngahancurkeun batu ginjal jeung batu kandung kemih ,ngalancarkeun cai seni,haid,jeung ASI
Sangkan meunangkeun khasiat jeung manfaat anu alus urang kudu ngakonsumsi madu ngagunakeun takaran anu di rekomendasikeun nyaeta :
- Dua nepika tilu sendok makan sahari keur kolot atawa anu geus cukup umur
- Lamun keur budak mah sasendok makan sahari
Kusabab eta madu teh loba pisan mangfaatna pikeun kasehatan awak urang salain gampang neanganna jeung hargana oge teu mahal teuing .loba sababaraha cara anu bisa digunakeun pikeun jadi campuran madu upamana bae urang teu resep kana madu, madu bisa di campur jeung rupa-rupa kadaharan nu sejen. Madu oge bisa di jadikeun pamanis alami keur ngaganti gula.


text:
Thomas Stamford Raffles
Sir Thomas Stamford Bingley Raffles nyaéta salah sahiji Gubernur-Jéndral Hindia-Walanda (gumelar di Jamaica, 6 Juli 1781 – tilar dunya di London Inggris, 5 Juli 1826 dina umur 44 taun).[1][2] Kasohor salaku warga nagara Inggris nu ngadegkeun karajaan panggedena di sakuliah dunya.[1]
Bapana nyaéta Kaptén Benjamin Raffles nu kalibet dina kagiatan dagang budak beulian di pulo Karibian.[1] Raffles ditinggalkeun maot ku bapana nalika umur 15 taun.[1] ti saprak harita, Raffles langsung digawé di London pikeun Perusahaan Hindia Timur Britania, salah sahiji perusahaan dagang satengah pamaréntah nu miboga peran nalika Inggris naklukkeun nagri-nagri lianna.[1]
Taun 1805 Raffles dikirim ka pulo nu kiwari kasohor minangka Penang di Malaysia.[1] Harita mah éta pulo téh ngaranna Pulo Pangeran Wales.[1] Raffles diangkat jadi Letnan Gubernur Jawa dina taun 1811.[1] Nalika pamaréntahanana, loba hal nu diropéa saperti introduksi otonomi nu kawatesanan, ngeureunkeun kagiatan ngadagangkeun budak beulian, reformasi sistem pertahanan pamaréntah Walanda, nalungtik sasatoan jeung tutuwuhan nu aya di Indonesia, nalungtik titinggal kuno saperti Candi Borobudur jeung Candi Prambanan, jeung sajabana.[1]
Hasil panalungtikanana di pulo Jawa dituliskeun dina buku nu juduna History of Java nu nétélakeun ngeunaan sajarah pulo Jawa.[2] Dina panalungtikanana Raffles dibantuan ku James Crawfurd jeung Kolonel Colin Mackenzie.[1]
Garwa Raffles, Olivia Marianne tilar dunya dina tanggal 26 November 1814 di Buitenzorg tur dimakamkeun di Batavia perenahna nu kiwari dijadikeun Museum Prasasti.[1] Di Kebun Raya Bogor diwangun monumén pikeun miéling Olivia Marianne.[1]
Taun 1815 Raffles balik deui ka Inggris sanggeus Jawa dikawasa deui ku Walanda.[1] Taun 1817 Raffles nulis jeung medalkeun buku History of Java.[2]
Di Inggris, Raffles ngadegkeun Zoological Society of London tur jadi pupuhu munggaranana.[1] Raffles ngantunkeun sapoé saméméh milangkalana nu ka-45 ping 5 Juli 1826 alatan apoplexy atawa struk.[2]


text:
Bopomofo
Bopomofo (ㄅㄆㄇㄈ) atawa ngaran resmina Zhùyīn Fúhào (注音符號, harti harafiah: "Simbol pikeun Nyatet Sada", sakapeung ogé disingget Zhuyin), nyaéta sistem fonétis nasional di Taiwan pikeun ngajarkeun basa Tionghoa, hususna Mandarin Standar pikeun barudak penutur basa Mandarin anu tacan berpendidikan.
Sistem ieu ngagunakeun 37 simbol husus pikeun melambangkan sada-sada dina Mandarin: 21 hurup mati sarta 16 hurup hirup.
Ngaran Bopomofo asalna ti opat suku kecap kahiji sistem fonétis ieu (Bo-po-mo-fo).
Sajarah[édit | édit sumber]
"Komisi Panyatuan Lafal" anu dipingpin Woo Tsin-hang ti 1912 ku kituna 1913, nyieun hiji sistem ngaranna Guoyin zimu (國音字母 "Hurup Sebutan Kabangsaan") atawa Zhuyin zimu (註音字母 atawa 注音字母 "Hurup Anotasi Sada") anu dumasar tulisan sténo Zhang Binglin. Hiji rangka dikaluarkeun dina 11 Juli 1913 ku Departemen Atikan Republik Cina, tapi tacan diproklamasikan sacara resmi nepi ka 23 Nopémber 1918. Zhuyin zimu dingaranan mimitina minangka Zhuyin fuhao dina bulan April 1930. Pamakéan Zhuyin Fuhao dikekalkan saucul warsih 1949 di Taiwan sarta pulo-pulo laér anu bernaung di handapeun administrasi Republik China. Di Tiongkok Daratan, Zhuyin Fuhao digantian jeung sistem pinyin anu dijieun ku Républik Rahayat Cina, tapi sebutan kecap dina kamus-kamus umum dibéré dina kedua-dua sistem pinyin sarta Zhuyin.
Departemen Atikan Republik China di Taiwan kungsi mecakan salila mangtaun-taun pikeun menghapus pamakéan Zhuyin pikeun méré rohang ka sistem dumasar hurup Latin (tempo MPS II). Tapi kitu, peralihan ieu amat lalaunan kerana timbulna kasulitan dina mengajar sistem Latin anyar ka guru-guru sakola pendék.
37 hurup[édit | édit sumber]
Citakan:Bopomofo Katut daptar ketigapuluh tujuh abjad Tionghoa kasebut, reujeung cara pengucapannya: (ti katuhu luhur ka katuhu kadua ti luhur dst. Kabéh hurup e dibaca ê, kawas kecap "ke" dina Basa Indonésia)
- Bo (baca: Po), Po (baca: Bo), Mo, Fo
- De (baca: Te), Te (baca: Dhe), Ne, Le
- Ge (baca: Ke), Ke (baca: Ge), He
- Ji (baca: Ci), Qi (baca: Ji), Xi (baca: Si)
- Zi (baca: Ce), Ci (baca: Je), Si (baca: Se)
- Zhi (baca: CHe), Chi (baca: JHe), Shi (baca: SHe), Ri (baca: RHe)
- A, O, Ê, È
- I, U, Ü
- Ai, Ei, Ao, Ou
- An, En, Ang, Eng
- Er (baca: ŒR)


text:
Hypnotis asal kecap tina hypnose tina basa Yunani nu hartina sare. Kecap ieu mimiti dipopulerkeun ku Dr. James Braid (1795-1860) nu kataji ku teori Mezmer (fenomena Mezmerisme). Hipnotis lain kaasup elmu gaib tapi mangrupa cabang elmu logika nu bisa diajarkeun atawa ditalungtik ku saha bae.
***
Dina sajarah paradaban manusa, metode hipnotis geus aya tur dipraktekkeun ti jaman samemeh masehi. Tapi dina jaman harita metode nu kawas hipnotis ieu teh masih keneh dipraktekkeun ngaliwatan upacara jeung ritual anu aya patalina jeung mistik.
Dumasar kana bukti gambar nu aya dina tembok guha, taun 4000 SM -- samemeh masehi (Sebelum Masehi) metode hipnotis geus diterapkeun ku urang Assyro-Babylonia dina ritual di kuil kuno. Rupa-rupa panyakit bisa dicageurkeun jeung rasa nyeri oge bisa dileungitkeun ku para pendeta ku jalan make obor minangka media keur mokuskeun konsentrasi si pasen. Si pasen sina konsentrasi ningali seuneu obor salila "sang dukun Babylon" ngubaran panyakitna.
Taun 2000 SM, di daratan Cina geus dimekarkeun oge cara ngubaran make metode hipnotis ieu. Wong Thai tabib pengobatan tradisional Cina nu mimiti naratas pengobatan ku jalan make metode hipnotis atawa "fenomena trance" dina ngubaran pasenna. Kitu deui di India, Hindu Veda nu mimiti ngawanohkeun metode hipnotis.
Metode nu mirip hipnotis dijentrekeun oge dina manuskrip atawa dokumen Eber Papyrus (taun 1552 SM), dokter bangsa Mesir kuno geus make hipnotis dina ngubaran pasenna kucara nyepengan sirahna bari jeung nyalurkeun energi, metode ieu nu dina jaman ayeuna leuwih katelah metode "sugesti jeung visualisasi".
Tulisan literatur taun 928 SM nyaritakeun oge ngeunaan dokter Yunani nyaeta Chiron nu ngahipnotis heula pasenna satacan dioperasi nu maksudna salila proses operasi si pasen moal ngarasakeun nyeri. Hipnotis nu diterapkeun ku Chiron teh lian ti maca doa-doa ditambahan oge ku seuseungitan kembang nu tujuanana ngaliwatan seungit kembang si pasen ngarasa tenang tur 'nyaman' salila diubaran. Metode Chiron ieu jaman kiwari nu ditelah "Aroma Therapy".
Taun 400-377 SM geus mimiti nincak kana cara pangobatan modern. Dokter Yunani kuno, Hipocrates anu oge jadi panaratas elmu kedokteran modern boga anggapan yen panyakit nu karandapan ku manusa aya hubunganana jeung karakter kapribadian manusa eta. Jaman ayeuna teori Hipocrates teh dijadikeun prinsip dasar tina teori "Psychosomatic Medicine". Lian ti eta Hipocrates oge yakin yen loba panyakit nu bisa dicageurkeun kujalan ngaliwatan terapi visualisasi atawa imajinasi, dua hal eta mangrupa bagian tina hipnotis keneh.
Raja Pyrhus salah saurang raja nu oge pendeta Mesir Kuno dina taun 300-270 SM, mraktekeun cara nyageurkeun kasakit ngaliwatan metode hipnotis di jero kuilna anu katelah "Sleep Temple". Di kuil eta Raja Pyrhus ngahipnotis pasenna ku cara si pasen dijieun sina sare tibra salila diubaran sangkan moal karasa nyeri dina waktu proses bedah atawa operasi. Ngan hanjakal dina catetan manuskrip Mesir Kuno teu dijentrekeun panyakit naon wae atawa operasi nu ku maha nu dipraktekkeun ku raja Pyrhus teh.
Hipnotis Modern
Elmu hipnotis modern mimiti diwanohkeun dina abad 18 ku Franz Anton Mezmer dina taun 1778 di Paris, Perancis. Mezmer (sebutan Franz Anton Mezmer - teorina ditelah teori Mezmer. rump) mimiti nerapkeun metode hipnotis sacara medis dina dunya kedokteran. Salah sahiji contona dina waktu nulungan pasen nu rek ngalahirkeun, si pasen dihipnotis heula sangkan rasa nyeri dina waktu proses kalahiran teu karasa. Sabada metode hipnotis diterapkeun ku mezmer dina dunya medis, jadi beuki loba anu nyoba teori mezmer saperti James Braid, Charcot, Liebault, Bemheim, Sigmund Freud, Clark Haul jeung rea-rea deui.
James Braid nu ayeuna ditelah bapa Hypnotis modern mimiti ngawanohkeun teori hipnotis ieu ka masarakat ku istilah 'monoideasme' minangka gantina kecap hipnotis. Tapi kusabab kecap hipnotis geus jadi kacapangan masarakat harita istilah 'monoideasme' tungtunga teu dipake deui. Rupa-rupa panalungtikan dipigawe ku James Braid ngeunaan hipnotis, diantarana dina ngaleungitkeun rasa nyeri waktu ngoperasi pasen. Metode hipnotis mimiti kurang dipake waktu Ether atawa obat bius mimiti diterapkeun di kalangan medis. alesanana lian ti praktis waktru nu diperlukanana leuwih gancang tinimbang hipnotis.
Taun 1880 ahli neurologi Perancis Jean Martina Charcot make metode hipnotis dina nyinglarkeun gejala histeria jeung stress keur pasenna. Dina widang psikologi hipnotis dipake dina salah sahiji metodena nu ayeuna katelah hipnoterapi. Dina kamekaranana metode hipnoterapi biasana dipake keur ngubaran kasakit phobia, ngaleungitkeun atawa mopohokeun hiji kajadian traumatis jeung ngaleungitkeun hiji kabiasaan saperti ngaroko, narkoba, nginum alkohol jrrd. Kaayaan ieu dirasakeun ku pasenna sacara teu sadar.
Tingkat Kasadaran Manusa dina Hipnotis
Dina kajian psikologi modern hipnotis dipake pikeun ngubaran jeung metode induksina leuwih kana tehnik komunikasi tinimbang nyalurkeun energi atawa tenaga dalam.
Manusa miboga dua jinis pikiran, pikiran sadar nu sok disebut rasional jeung pikiran bawah sadar atawa irasional. Manusa anu mikir terus-terusan ngeunaan hiji perkara dina pikiran sadarna, lila-lila bakal kasimpen dina memori alam bawah sadarna.
Pikiran bawah sadar nyaeta tempat emosi jeung pikiran nu bakal nyiptakeun hiji tindakan emosional, contona lamun manusa nyimpen pikiran positip dina dirina hasilna bakal ngaluarkeun hiji tindakan emosional anu positip oge. Kitu deui sabalikna upama sipat pikiran negatip nu disimpen balukarna bakal ngahasilkeun sipat emosional anu negatip.
Conto nyatana upama manusa nyimpen pikiran waktu nu geus kaliwat dina mangsa manggih kanyeri boh dinyenyeri ku manusa deui atawa meunang kamusibatan, tagtu pibakaleun dina waktu diinget deui (dikaluarkeun deui ingetanana ku alam bawah sadar) bakal kaluar sipat emosional saperti ceurik, baeud jst.
Sipat pikiran bawah sadar nyaeta henteu milah-milah jeung teu bisa nolak pikiran naon wae anu bakal disimpen.
Pikiran sadar manusa nyaeta lawang pikeun pikiran bawah sadarna. Satacanna asup kana alam bawah sadar ngaliwatan proses seleksi alam sadar. Alam sadar ieu nu bakal nangtukeun mana nu bisa asup kana alam bawah sadar jeung mana nu teu ditarima.
Hipnotis dina prinsipna nyaeta mukakeun lawang ku jalan ngaistirahatkeun pikiran sadar manusa nu ahirna sugesti-sugesti nu dibikeun teu ngaliwatan heula alam sadarna tapi langsung asup kana alam bawah sadar manusa nu engkena dina hiji waktu diingetkeun deui ku "sang penghipnotis".
Ku dibukana lawang kasadaran ieu berarti manusa bakal gampang pisan dipangaruhan jeung diparentah luyu jeung sipat atawa kalakuan naon anu diasupkeun kana alam bawah sadarna.
Dina waktu manusa aya dina kaayaan dihipnotis, lain hartina teu sadar angger sadar tapi tingkat kasadaranana aya dina kondisi bawah sadar. Karasana saperti aya dina kaayaan sadar sagemblengna tapi teu sanggup pikeun ngolah pikiran sacara leuwih jentre, ngan saukur bisa narima pikiran naon wae anu ngaliwat tur langsung asup kana alam bawah sadarna. Ngaistirahatkeun pikiran sadar bisa dipigawe ku sorangan ku cara konsentrasi atawa relaksasi. Sabadana pikiran sadar diistirahatkeun, biasana "sang penghipnotis" sacara langsung bakal ngasupkeun sugesta-sugesti atawa nyieun sangkan nu dihipnotis nurut kana naon wae anu diparentahkeun.
Kakuatan alam bawah sadar teu kawatesanan, tingkat kakuatanana bisa dimangpaatkeun pikeun nyageurkeun rupa-rupa kasakit boh mental atawa pisik, ngaoptimalkeun potensi dirina, ngarobah kalakuan jrrd.
Aya 6 tingkatan dina ngahipnotis diantarana wae;
- Tahap Pre-Induction (Pra induksi) nyaeta ngarupakeun proses dina nyiapkeun hiji imajinasi atawa hayalan dina situasi anu kondusip antara subjek (nu dihipnotis) jeung nu ngahipnotis.
- Tahap induction nyaeta bubuka dina proses hipnotis, proses ieu nu bakal mawa subjek tina kondisi "Beta" kana kondisi "Alpha" atawa "Theta" nu dikontrol ku nu ngahipnotisna (aya opat gelombang otak nu aya dina diri manusa nyaeta Beta, Alpha, Theta jeung Delta. Gelombang ieu malah bisa diukur make alat nu ngaranna EEG (Electro Enchelography). Sabenerna kaopat gelombang otak ieu gawe sacara babarengan tapi lamun salah sahiji gawe leuwih aktip biasana tilu gelombang nu sejenna jadi pasip).
Dihandap ieu ciri-ciri 4 gelombang (Beta, Alpha, Theta, Delta)
- Gelombang Beta; Mata mimiti nutup, subjek geus mimiti nurut kana parentah nu hipnotis, pernapasan di dada.
- Gelombang Alpha; Tenang, relaksasi persendian leungeun, suku jeung beuheung, pernapasan di dada lalaunan.
- Gelombang Theta; pernapasan perut (beuteung), relaksasi dina rahang, katingali jiga nu tibra sare tapi masih bisa ngarespon naon nu diucapkeun ku nu ngahipnotis.
- Rapport atawa pegat komunikasi jeung alam sadar, sare tibra.
- Pengujian trans hipnotis nyaeta proses "Dept Level Test. Anu sok disebut oge "Trance Level Test" atawa pengujian nu leuwih jero tina tingkatan hipnotis. Pikeun hipnoterpis tingkat ieu bakal gede pangaruhna dina mere sugesti ka subjekna. Tes dipigawe kucara mere parentah sederhana anu tojaiah jeung kasadaran biasa (Conscius). Biasana sugesti nu dikirimkeun sipatna "propokativ".
- Suggestion atawa Sugesti. Mangrupa tahapan inti tina maksud jeung tujuan proses hipnotis. Dina tahapanieu nu ngahipnotis geus mimiti ngasupkeun kecap-kecap sugesti ka subjek.
- Post Hypnotic Suggestion nyaeta hiji sugesti nu angger jalan atawa digawe sabadana subjek geus dipulangkeun deui kana alam sadarna atawa sabada dihipnotis.
- Termination, nyaeta tahapan ahir tina proses hipnotis. Konsep termination nyaeta supaya subjek ulah ngalaman reuwas sajara psikologis sabada hudang tina "sleep hypnotis". Standar tina proses terminasi ieu nyaeta ngahudangkeun sugesti positip nu bakal nyieun awak jadi leuwih seger jeung rileks nu satuluyna subjek dibawa kana kondisi normal.
Salah sahiji conto hipnotis dipake pisan dina dunya medis nyaeta bisa Nyageurkeun penyakit Multiple Sklerosis. Multiple sklerosi nyaeta panyakit lumpuh balukar tina ruksakna pungsi otak alatan virus. Panyakit ieu bisa dicageurkeun ngaliwatan terapi hipnotis sacara berkala atawa rutin.
Conto tehnik hipnotis nu make media barang atawa leungeun diantarana wae saperti Tehnik Pendulum, Tehnik hipnotis nu make media pendulum ieu sarua populerna jeung metode silih teuteup. Pendulum ieu bisa ngarupakeun jam saku, kongkorong liontin atawa konci anu make tali gantungan tapi alusna mah media atawa alat nu dipake keur pendulum ieu anu herang nu maksudna ngagampangkeun dina konsentrasi pikiran.
Tehnik Pokus Jari bisa digunakeun sacara aman pikeun subjek. Tehnik ieu cara gawena nyieun mata subjek sangkan ngarasa cape jeung gancang tunduh tapi bari jeung alam bawah sadar mimiti diasupan sugesti ku nu ngahipnotis. (AS/Tina rupa-rupa sumber)
Sumber : Mangle online


text:
Caah
Caah mangrupa kajadian surupna daratan (anu biasana garing) alatan jumlah cai anu ngaronjat.[1] Caah bisa lumangsung alatan mudalna cai anu kaleuleuwihan di hiji tempat alatan hujan badag, mudalna cai walungan, atawa mudalna situ atawa waduk.[1] Di wewengkon anu gersang , taneuhna miboga daya serapan cai anu goréng, atawa jumlah curah hujan ngaleuwihan pangabisa taneuh pikeun nyerepan cai. [1] Sabot hujan turun, anu sakapeung lumangsung nyaéta caah ujug-ujug anu dibalukarkeun kaeusina saluran cai anu garing ku cai. [1] Caah sarupaning ieu disebut caah rongkah.[1] Aya dua faktor parobahan naha caah lumangsung nyaéta
- parobahan lingkungan di mana dijerona aya parobahan iklim, parobahan geomorfologi, parobahan géologi sarta parobahan tata rohang. [2]
- parobahan ti masarakat éta sorangan.[2]
Hujan mangrupa faktor utama cukang lantaran caah. [2] Parobahan iklim ngabalukarkeun pola hujan robah di mana ayeuna hujan anu lumangsung miboga waktu anu pondok tapi sering. [2] Alatan kaayaan ieu saluran-saluran cai anu aya henteu sanggup deui nandéan badagna aliran permukaan sarta taneuh-taneuh gancang ngalaman penjenuhan .[2]


text:
Ngan disebut geuleuh oge henteu deuih. Biasa we, lempeng, teu geuleuh teu deudeuh. Nu matak di sakola ge peunteun olahraga mah tara jauh ti genep. Eta ge geus loga merena jigana mah. Paling banter peunteun tujuh. Teorina we eta teh, da praktekna mah ngan ukur bisa jogging jeung sapintrong (skipping). Eta teh geus alus milik. Teu ngarti kuring ge. Padahal jenatna pun bapa mah karesepna teh mengbal jeung badminton. Eta nu teu nurun ka kuring teh.
Mun pareng batur rame tur paciweuh lalajo Piala Dunya, enya mengbal, kuring mah tara ngahajakeun lalajo. Dina lalajona ge loba pungak-pinguk teu nyaho ngaran-ngaran pamaenna. Sakapeung sok heran nempo batur meh nepi ka ditalar tah ngaran-ngaran pamaen teh. Kuirng mah nu apal teh ngan Maradonna. Ka dieunakeun, nu nyaho teh Ronaldo. Eta oge pedah we gampang nyirianana, waosna rada ka hareup, jeung buukna make kukuncungan di hareup, jiga si Tolol dina komik Djair.
Tapi sanajan kitu, tetela rasa nasionalisme kuring teh jigana gede oge. Mun sakalieun Indonesia (PSSI) maen mah, sok aya kereteg hayang lalajo, bari jeung ukur tina tipi oge. Atawa lalajo piala Thomas, All England jsb (badminton), eta mah sok maksakeun.
Hiji deui nu sok maksakeun lalajo teh. Persib. Mimiti nyaho teh keur jaman Robby Darwis, Adjat Sudradjat, Sobur (kiper asana mah nya?), jeung nu saangkatan harita. Enya keur jaman aya keneh kompetisi Perserikatan. Persib mah musuh kabuyutanana teh jeung PSMS Medan. Tuh, nyahoan pan?
Jigana bae keur kuring mah, lalajo mengbal teh gede pakuat-pakaitna jeung rasa kadaerahan atawa nasionalisme. Mun nu maenna Persib atawa PSSI (nu sok elehan bae), kakara sok hayang lalajo. Hayang milu surak mun pamaen 'urang' ngasupkeun. Pipilueun keuheul mun pamaen 'urang' dicurangan batur atawa dilicikan ku wasit. Ari nu maenna deungeun-deungeun mah, ah na asana teh make jeung kudu pipilueun cape ngabobotohan? Jiga nu lalajo mengbal Jerman jeung Perancis upamana, naha bet urang nu kudu pipilueun pasea? Wawuh ge henteu. Euweuh gawe!
Kadieunakeun, kompetisi perserikatan dieuweuhkeun. Pamaen oge kaci ngebon ti lembur batur, malah ti nagri deungeun. Ieu teh cenah salah sahiji cara pikeun ningkatkeun ajen pamaen lokal, sangkan kabawa alus. Pokona teorina teh kitu. Teuing tah praktekna. Naha enya gara-gara eta jadi leuwih alus atawa angger bae, tong nanya ka kuring urusan nu kitu mah. Sidik teu ngarti..
Ngan kadang-kadang sok waas we mun inget ka baheula. Lalajo Persib teh keur kuring sarua jeung ngalalajoan urang Sunda, urang Jawa Barat. Beungeutna oge beungeut-beungeut lokal. Ari ayeuna, pamaenna teh rupa-rupa pisan, ti mimiti nu hideung meles (camani), nu coklat, nu rada wiang-wiang, nepi ka nu bodas pisan. Kabeh aya. Ti mimiti produk lokal, nepi ka luar negeri aya. Memang teu nanaon eta ge, ngan keur kuring mah kadang-kadang asa leungiteun suasana nu kungsi kaalaman baheula.
Tapi ah keun bae ketang. Nu penting mah Persib hirup keneh, jeung tong elehan bae, najan alamna geus beda ge. Jeung da teu anti pamaen asing kuring ge. Buktina basa jaman Bandung Raya ngalalakon, kuring ge nepi ka kungsi dipoto jeung Dejan Glusevic, pamaen asing urang Montenegro (mun teu salah) :-)
Basa Persib maen ngalawan Pelita Tangerang, kuring oge lalajo, najan ukur dina tipi. Kayungyun ku Barkouwi, palebah ngasupkeun kana gul lawan, henteu terus lumpat bari ngacungkeun dua ramo (victory lap) sakumaha ilaharna. Ieu mah kalahka ngarengkenek..jaipongan! Heh..heh..sae..sae eta teh Jang. Komo mun sakalian bari ngahaleuang lagu Sunda mah, tangtu matak leuwih kayungyun. Matakna, engke mah diajar basa Sunda geura, Jang Owi (nenehna tina Barkouwi, ngarang sorangan we ieu mah). Pan engkena bisa jiga Robby Darwis, ngagorowok, "Halik ku aing!!".
Manawi kalandep, mangga tingali seratan sanesna:


text:
Honjé
Honjé (Etlingera eliator; sinonim Nicolaia elatior, Phaeomeria speciosa) nyaéta tuwuhan taunan nu ngawangun terna anu kembang, buah, sarta sikina dimangpaatkeun pikeun bahan sayuran [1]. Ngaran séjénna nyaéta kincung (Medan) sarta siantan (Malaysia). Urang Thailand nyebutna kaalaa.
Kongkolak kembang honjé dijadikeun lalab atawa diseupan tuluy didahar bareng jeung sambel di Jawa Kulon. Sakapeung, kongkolak kembangna ogé dijadikeun bagian tina pecel. Di Tanah Karo, buah honjé ngora disebut asam cekala. Pucuk kembang sarta "peuteuy"na jadi bagian poko dina sayur haseum Karo; ogé jadi panyinglar bau hanyir sawaktu ngasakan lauk. Asakan Batak, ti antarana arsik lauk emas, ogé ngagunakeun “asam cekala” ieu. Di Malaysia sarta Singapura, honjé jadi unsur penting dina laksa.


text:
2) angin priangan, lembur kakasih, nataan gunung, bulan tumanggal, degung panggung
3) samoja, longkewang, tina jandela, reumis beureum dina eurih, peuting jeung pangharepan
4) karatagan pahlawan, bali geusan ngajadi, lain layung layung langit, karatagan pamuda indonesia, pahlawan toha
5) muhammad toha nyaeta pahlawan ti tatar sunda anu gede jasana keur bangsa jeung nagara, contona anjeuna nu ngaduruk gudang senjata belanda sangkan belanda beakeun amunisi
6) sabab basa moh toha ngaduruk gudang senjata belanda, gudang eta tuluy ngabeledug tarik, jeung anjeuna pisan anu putus nyawa dina medan danalaga nu mimiti
7) sabab wani ngaduruk gudang senjata nepi ka anjeuna ngantunkeun didinya keneh bareng jeung ngabeledugna gudang senjata
8) beuki reeus jeung ngahargaan kana sagala rupa perjuangan nu di lakukeun ku anjeuna jeung pahlawan sejenna pikeun mawa RI kana kamerdekaan anu sajati
9) sangkan jadi ciri gugurna pahlawan toha, hartosna dijadikeun makam sangkan jadi pangajaran keur nu jareneng keneh di dunya pikeun ngahargaan kana jasana pahlawan
10) kirang terang


text:
Ki Bangsit téh lebah dinya mah kaitung lurah anu suksés jeung kapaké ku rahayatna, ngan lebah mingpin jeung ngalelempeng anak-anakna mah kaitung rada gagal. Di antara lima anak-anakna, ngan saurang anu kaitung rada nurun ka bapana téh nyaéta anakna anu bungsu anu katelah Ki Wanogati. Tos témbong ti keur leutikna. Ki Wanogati geus daék kuru cileuh kentél peujit keur nyukruk élmu nyiar luang bekel hirup akur jeung papada urang. Diparengkeun calakan éncéer uteukna bari daék tetelepék, diajar élmu penca silat teu kudu lila-lila keur ngawasa rupa-rupa jurus. Di pasantrén Ki Wanogati mah geus dipercaya jadi lurah santri. Ku kituna masantrénna téh teu jadi santri mikung nu ngan kabagéan budugna wungkul tapi jadi santri anu bener-bener ngawaris élmu agama jeung darigama nu diwiridkeun ku ajeungan.
Ari anak-anak Ki Bangsit anu opat deui mah, kayaning Ki Gagak Sangkur, Ki Sacagati, Ki Sogati, jeung Ki Cengkok, kagegedeanana téh ngan ukur jadi pamuda barandalan anu gawéna ngan ukur “hardolinhés” nyaéta dahar, modol, ulin, jeung héés, mun dalahar kawas nu kasurupan, kéjo kudu saboboiko, nya tangtu podolna gé ngadungkuk. Mun ulin teu weléh kamalinaan, mun héés kawa bangké tara beunang di gugubrag da peuting dipaké ngalong ari beurang ngabebengkang bororaah inget kana solat lima waktu.
Nya kaayaan barudakna anu opat ieu anu matak jadi geuring pikir Ki Lurah Bangsit téh. Éra ku tatangga jeung rahayat mindeng aya nu laporan anak-anakna harak ka batur jeung sok ceceremed daék ménta teu bébéja alias maling barang batur.
Dina waktu ieu gering pikir Ki Lurah Bangsit téh beuki nambahan. Harita geus lila hujan teu turun dina waktuna, halodo entak-entakan. Tatanén kagaringana, cari inumeun keur rahayat sadésa jadi saraat. Kasangsaraan ieu katambah ku ayana sasalad panyakit anu maténi. Jalma anu katerap ieu panyakit teu aya nu menyat deui. Kaserang isuk maot peuting, anu kaserang peuting maot isuk-isuk. Ki Lurah Bangsit jeung kokolot lembur geus lila mikiran piubareun ieu panyakit. Sababaraha kali ngayakeun rapat tapi can aya nu bisa néangan piubareun jeung cara meruhkeun jurig panyakit.
Hiji sore, Ki Bangsit ngondang deui kokolot lembur, punduh jeung lima anak-anakna. “Ngahaja ku kami diondang deui. Cik Ki Punduh, Ki Olot, jeung anak Ama anu lima. Bantuan mikiran kumaha carana neangan piubareun ieu sasalad panyakit”. Anu pangheulana ngawalon téh Ki Sacagati anakana anu kadua, “Hahaha ari sugan Ama téh rék babagi raskin. Tohobaat … abdi mah teu wantun ari diadukeun ka tukang teluh mah”.
Kituna téh bari medal sila kaluar tina pariungan. Ki Sogati kalah nuturkeun lanceukna,”Punten Ama abdi mah lapar teu acan neda ieu téh … permios moal ngiringan”. Ngadéngé pok-pokan dua anakna kitu Ki Lurah pohara ambekna sasat diéra-éra ku anak di hareupeun umum. Awakna ngagidir, huntuna kekerot, leungeun tikekereket nahan ambek. Ki lurah Bangsit jug nangtung bari ngogorowok, “Siah.. anak-anakan kitu patut ngawiwirang ka aing, dipodaran siah sakalian”. Ki Lurah ngajengkat, maksudna rék ngajewang anak-anakna, ngan hadéna gancang diburu ku punduh anu ti tadi mata simeuteun bakat ku reuwas nempo kajadian kitu. “Olot lain molohok pegatan atuh bisi galungan”. Kituna bari ngagabrug Ki Lurah Bangsit anu awakna ngagidir bakat ku éra jeung ambek. “Atos Mas Lurah .. ulah kateterasan, apan putra téh aya kénéh nu sanésna, geura mangga taros itu Si Bungsu Wanogati .. éta mah moal ngérakeun pasti sanggupeun”.
Ki Wanogatii ngadéngé ngaranna disebut ku Ki Punduh, manéhna cengkat bari nyampeurkeun ramana Ki Lurah Bangsit. “Parantos Ama ulah kateterasan.. insjaalloh abdi sanggem milari piubareun ieu sasalad panyakit. Mugi Ama ngadu’akeun sareng mercantenkeun ka abdi kanggo ngajak sadaya punduh sareng kokolot milari jurigna nu jadi bibit panyakit”. Sabada dipeper ku punduh sarta ngadangu kasanggupan putra bungsuna, Ki Lurah bangsit balik deui ka tempatna bari pok nyarita ka nu hadir, “Tah sukur atuh ari anak Ama teu sageblég bari bago kasanggupan mah. Cik pok caritakeun ka Ama kumaha rarancang hidep téh. Barandungan Punduh, Olot .. jeung barantuan.
Gancang carita, Ki Wanogati medar rencana keur néangan piubareun jeung sumber panyaktina. Ki Wanogati ménta dibantuan ku punduh jeung kokolot di unggal lembur sangkan ningkatkerun ronda kampung bisi aya jalma luar anu nyiliwuri ngadon ngacowkeun lembur. Ki Wanogati ogé ménta idin ka ramana yén sing saha baé nu boga dosa ngacowkeun kaamanan lembur atawa ngahaja ngaliarkan panyakit ka rahayat, baris diusir ti lembur, dibaung ka tempat jauh.
Teu lila ti harita, geus jul-jol jalma nu lapor yén ieu panyakit téh sumberna tina cai nu diparaké ku rahayat. Tétéla cai nu ngamalir ka lembur sarta diparaké beberesih jeung diinum téh ti girangna geus diawuran racun. Sabada diintip ku ronda kampung, tétéla nu boga pamolah kieu téh taya sanés anak Ki Lurah anu opat jeung sawatara jalma anu implut lantaran sieun dirogahala ku anak-anak Lurah Bangsit.
Teu dililakeun deui, sanggeus sidik saha-sahana nu jadi jurig panyakit, ngan kerewek-kerewek baé éta jelema nu boga dosana ditewakan sarta langsung diusir ti lembur Cipawenang, dibuang ka hiji tempat di suku gunung nu jauh ti dinya. Di antara nu dibuang téh kaasup opat anak Ki Lurah nyaéta Ki Gagak Sangkur, Ki Sacagati, Ki Sogati, jeung Ki Cengkok. Opatanana teu aya nu wani ngalawan najan ka adi na memang teu wani jeung gelutna.
Tah, ti harita di kacamatan Wado, Kabupaten Sumedang aya désa anu katelah Legok Cibuang. Ayeuna éta pangbuangan jalma liwar téh geus jadi lembur anu subur ma’mur sarta rahayatna hirup tingtrim jauh tina pacéngkadan, papaséaan. Éta téh taya sanés jasa Ki Wanogati anu teras ngurus jalma-jalma buangan harita. Di dinya Ki Wanogati ngadegkeun masjid jeung muka pasantrénna. Jalma-jalma buangan téh terus diwuruk dipasantrénna nepi ka sadar kana kasalahanana sarta tarobat ka Pangéran moal deui-deui boga laku goréng. Maranéhna terus bebetah sarta ngarunday baranahan di dinya nepi ka jadi lembur gedé tug dugi kawari. (Direka deui tina dongeng burudak sakola di Sumedang).
Sumber: Helins / Mangle No. 2301


text:
Ku réana nu resep nguseup dina mangsa kiwari, salian ti dagang eupan jeung lauk useupeun téh nyéwakeun jeung ngaborongkeun balong pikeun diuseupan ogé jadi lahan usaha anu kawilang lumayan untungna. Pikeun nambahan kauntungan nu boga balong sok metakeun rupa-rupa ékol nu urusanana teu jauh ti prakték tipu menipu. Hal nu paling ilahar tina ékol nu boga balong téh nyaéta korupsi timbangan lauk. Misalna baé nu ngaruseup pesen lauk sapuluh kilo, dibeulikeunana mah ukur salapan kilo.
“Baku Si Uké mah ari geus ngawadul téh. Piraku lauk sapuluh kilo ukur aya tilu puluh tujuh,” kitu kukulutusna Mang Jai, waktu ngaruseup di balong Mang Uké.
Mimitina mah kuring gé ngarasa héran, naha Mang Jai bisa nyaho lauk anu dibeulikeun ku Mang Uké téh henteu saluyu jeung pesenan anu ngaruseup, tapi sabada diterangkeun ku Mang Jai kakara kuring ngarti. Cenah tukang nguseup nu geus pangalaman mah apal kana ukuran gedé leutikna lauk, naha lauk téh sakilo lila, sakilo opat, sakilo tilu, jeung sajabana. Mun gedéna lauk rata-rata sakilo lima, lamun meuli sapuluh kiloeun tangtu laukna kudu aya lima puluh. Dina kurangna ogé moal jauh teuing, paling ukur kurang hiji dua.
“Na da laukna ogé campu jeung nu garedé,” ceuk Mang Uké, waktu mireng Mang Jai kukulutus. Ngomong kituna téh bari tuluy kukulutus, da sieun pada ngdongdolék.
Dina sistem nguseup kilo gebrus mémang lauk téh saméméh diasupkeun kana balong sok diitung heula jumlahana. Pon kitu deui sabada nguseup geus aya kira-kira sajam lilana, atawa sanggutan geus karasa kurang, lauk nuaya dina unggal koja sok tuluy diaritung, dijumlahkeun, pikeun nangtukeun lauk nu aya di balong téh réa kénéh, saeutik deui, atawa geus béak. Lamun geu saeutik deui atawa béak, geuwat arudunan deui meuli lauk. Nambah istilahna téh.
Ari Mantri Uus mah béda deui ékolna. Manéhna mah sok ngeueum karung nu dieusi huut di tengah balong. Maksudna mah sangkan lauk teu pati nyanggut ka nu nguseup. Nyaho peta Mantri Uus kitu téh tina laporan Jang Onél, nu cenah waktu manéhna ngurek deukeut balong Mantri Uus, katémbong manéhna keur ngeueumkeun karung di tengah balong.
“Paingan atuh lauk di Si Mantri mah ngarumpul di tengah, jeung hésé nyanggutna, da nyocrokan huut di tengah,” ceuk Mang Jai, waktu meunag laporan ti Jang Onél.
Ku ékol nu sarupa kitu, Mantri Uus meunang kauntungan tina ngontrékeun balong. Lantaran lamun aya béja lauk dib along réa sésana, nu rék ngontrék téh sok rabul. Lamun taya nu ngontrék, Mantri Uus geuwat ngajingjing strum. Lauk nu nyésa dibalong diala ku cara diestrum, tuluy diiangkeun ka pasar.
Ékol nu dijalankeun ku Mang Uké jeung Mantri Uus mémang ngadatangkeun kauntungan anu kawilang gedé, tapi usahana heneu manjang. Lantaran nu ngaruseup téh jadi karapokeun. Nu nguseup mah leuwih betah lamun nu boga balongna jujur. Kajeung saeutik untungna, tapi nirilik.
Nguseup dib along sistim borongan mah leuwih réa intrikna. Nu boga balong leuwih gedé ngawadulna. Lain hartina nyakompétdaunkeun, karéréanana nu ngaborongkeun balong pikeun diusepkeun sok dibungbuan ku wadul.
“Baheula mah urang kampung téh jarujur, mun lauk sakitu bébéja sakitu. Tara dibungbuan ku wadul. Teu cara ayeuna, urang kampung nu pangsisina ogé hésé nu jujur,” ceuk Bah Uyun, nu karesepna nguseup di balong borongan.
Rata-rata ékol nu dijalankeun ku nu ngaborongkeun balong nyaéta ngawadul jumlah lauk nu dipelakkeun di balongna. Bébéjana melak sakitu cangkir geus sakitu bulan atawa sakitu taun, padahal kanyataanana mah henteu kitu.
Saméméh balongna diuseupan ku nu bogana sok pirajeunan diparaban heula. Biasana diparabanana ti peuting atawa subuh. Ngahaja diparabanana satambruan sangkan dina témpona diuseupan téh laukna teu pati nyanggut, da geus seubeuheun ku parab. Papadaning kitu, tukang nguseup ogé teu kakurangan akal. Maranéhna sok ngahaja marawa cuka jeung uyah. Lamun lauk teu pati nyanggut, balong téh geuwat diawuran cuka jeung uyah. Satengah nepi ka sajam ti harita, lauk bakal darolog kana eupan.
“Diawuran cuka jeung uyah mah lauk téh bakal maréncrét, bakal lapareun deui,” ceuk Mang Agus, patner nguseup Bah Uyun.
Ari kuring sabatur-batur mah kungsi katipo meleg-meleg waktu nguseup di lanceukna Mang Ano, tatangga kuring, cenah balongna téh geus mangtaun-taun tacan diuseupkeun. Tapi waktu diuseupan lauk téh teu nyaranggut. Alatan panasaran kuring nanya ka tukang warung nu teu jauh ti balong, naha bener balong téh tacan aya nu nguseupan. Jawaban ti nu boga warung wuwuh ngalantarankeun kuring ngahuleng salila-lila, lantaran cenah balong nu diuseupan ku kuring téh minggu kamari geus diuseupan ku rombongan tukang nguseup ti lembur séjén. Beu!
Transaksi antara nu boga balong jeung nu ngaruseup dimimitian heula ku rebut tawar harga. Pikeun ngayakinkeun calon kosuménna, nu boga balong sok nitah heula nyobaan atawa ngetés nguseup di balongna. Tah lebah dieu tukang nguseup gé kudu metakeun akal jeung ékol. Manéhna sok pura-pura newol eupan, padahal anu dipasangkeun kana eluk téh aslina mah taneuh, lain eupan. Tangtu baé lauk moal nyanggut. Ku lantaran dicobaan teu nyanggut téa, antukna balong borongan téh hargana jadi turun. Tangtu baé dina derna nguseup mah nu dipakéna eupan nyaan.
Jadi jaman ayeuna mah nu boga balong jeung tukang nguseup téh kudu ngadu akal jeung ékol.***
Sok waas waktos kapungkur nuju sd smp th 1978 resep nguseup keneh di walungan teu kedah mayar seueur laukna deuih. Ayeuna mah laukna tos jarang. Sok aya nu ngaruksak lingkungan kucara diracun.


text:
Beakeun Bahan
Enya we pas tepika rumah sakit geus ngantri anu rek operasi, selang 5jam kakara ka giliran anak pa Ulis,"sok canak putra na pa kalebet"cek Dokter, selang 1jam geus beres, "beres dok?" cek pa ulis, "muhun pa,antosan 3 mingon nembe prbana di laan nya pa"saur dokter, leos weh pa ulis mulih.
Selang samingu budak na pa ulis ngadu cenah aya nuaneh, sabab tiap anak pa ulis kiih(kahampangan) eta biwirna ngadadak enyar enyur ngageter, pa ulis reuwas.
Isukna pa ulis langsung gura giru ka rumah sakit nek ngontrog dokter, pas geus paadu hareupan langsungwe pa ulis ngadu masalahna, " pa Dokter kunaon pura abdi teh biwirna jadikieu? " cek pa ulis, "nakumaha kitu pa.!"
Dokter bingung, "kieu pa kunaon tiap putra abdi kahampangan biwirna enyar enyur ngageter?", jawab dokter "o... Punten pa kumargi, bahan kange nambal biwir putra bapa seep, nya kuabdi di gentos ku daging gagaduhan sapi anu awewena.".."o... Paingan atuh, kabitaeun meren..."


text:
Éléktroforésis
Éléktroforésis nyaéta gerak barang nu boga muatan listrik alatan pangaruh médan listrik. Sacara téoritis gerak ieu téh balukar ayana gaya Lorentz nu patali jeung paripatan listrik dasar nu dipimilik ku barang nu keur diulik jeung kaayaan listrik ambien nu luyu jeung rumus di handap.
- .
Di mana F = gaya Lorentz, q muatan nu dikandung ku barangna, jeung E médan listrik[1]:
Éléktroforésis gél agarosa mangrupakeun salasahiji téhnik biologi molekular baku pikeun misahkeun asam nukléat jeung protéin dumasar ukuranana. Sampel DNA, RNA atawa protéin diasupkeun kana gél husus nu dikeueum dina médan listrik. Fragmén asam nukléat atawa protéin nu muatanana négatif kabetot ku éléktroda positif sedengkeun nu muatanana positif kabetot ku éléktroda négatif. Fragmén-fragmén molekul nu ukuranana paling leutik atawa muatanana paling "badag" pindah panggancangna/pangjauhna. Pita-pita (biasana diwarnaan ku étidium bromida atawa métilén bulao) nu marisah nunjukkeun ukuran fragmén nu béda ukuran/muatanana[2].
Dina widang élmu koloid, éléktroforésis téh dipaké pikeun ngukur muatan listrik partikel nu aya dina hiji cairan suspénsi. Ku ngasupkeun médan listrik nu tangtu, partikel bakal usik kalawan laju nu tangtu (), mobilitas éléktroforétikna bakal bisa diitung:
.
Mobilitas ieu gumantung kana pasipatan partikel (misalna dénsitas muatan permukaan jeung ukuran) katut leyuranana (misalna kakuatan ionik, permitivitas listrik, jeung pH). Pikeun nu kakuatan ionikna luhur, ékprésina bisa dideukeutan ku kasaruaan Smoluchowski,
,
di mana mangrupa konstanta diéléktrik cairanana, permitivitas ruang bébas, viskositas cairanana, jeung salaku tegangan zeta (tegangan permukaan) partikelna.
Rujukan[édit | édit sumber]
- John R. Taylor, Chris D. Zafiratos, and Michael A. Dubson, "Modern Physics for Scientists and Engineers," Prentice Hall, Upper Saddle River, 2004.
- http://gslc.genetics.utah.edu/units/activities/electrophoresis/
- W.B. Russel, D.A. Saville, and W.R. Schowalter, "Colloidal Dispersions," Cambridge University Press, Cambridge UK, 1989.


text:
*
PUGUH baé bungahna mah, basa munggaran wawuh jeung Sirod téh. Barang amprok ogé, tuluy adu-rényom nyaritakeun kasangtukang séwang-séwangan. Bubuhan sarua papada ngumbara, atuh teu anéh upama panggih jeung batur salembur téh, mani sok asa tepung jeung baraya. Batur salembur kasebutna, sok sanajan lembur aslina téh ti hiji kampung, anu perenahna di wewengkon Garut. Demi lembur kuring mah apan di wewengkon Ciamis. Béda kabupatén pisan. Tapi ari panggihna di Jakarta mah, nya asa salembur wé. Komo ninggang ka kuring, anu kakara dua bulan luntrak-lintrik di puseur dayeuh lemah cai.
Munggaran tepung jeung Sirod téh, kaitung teu ngahaja. Pang disebut kitu, da Sirod mah lain batur sakantor, jaba ngantorna ogé manéhna mah lain di Duta Mérlin. Tapi ari geus waktuna kudu panggih mah, nya saha atuh nu bisa ngahalanganana. Harita, basa keur waktuna reureuh gawé, kuring ngahajakeun leuleumpangan, meuntas jambatan, bari nengetan kaayaan di sabudeureun tempat gawé. Pangpangna mah hayang néangan warung sangu nu rada murah, pédah aya béjana yén tukang sangu di Harmoni mah murah, nepi ka dahar téh aya kénéh nu regana tilurébu pérak. Mémang tadina mah rék nyampeur Si Nasir, sobat kuring nu geus wawuh leuwih tiheula. Hanjakalna Si Nasir keur suwung. Béjana mah keur rada riweuh nguruskeun model, anu rék dikontrak ku hiji production house. Teu anéh manéhna mah, da pagawéanana ogé dina widang entertainment. Sapopoéna ngan hayoh wé nguruskeun mojang anu maléncrang. Teuing kumaha cara gawéna mah. Cacak bisa wawuh gé da asa pamohalan atuh, upama kontrakanana henteu kabeneran di gigireun kontrakan kuring mah.
Teu ménclok tina béja. Enyaan wé, dahar di warung sangu Nyi Inah mah, iwal ti wareg téh, jaba murah deuih. Puguh wé, sugema pisan, bari dina haté ogé geus diniatan, poé isukna rék dahar deui di dinya.
“Nuhun, nya…” cekéng téh, bari nampanan pangangsulan ti Nyi Unéh.
“Aéh, aéh, geuning bahasa-na léter D?” aya nu nyeletuk lebah gigireun. Nya, manéhna Sirod téa. Malah harita pisan, mimiti ngawangkong jeung Sirod tug nepi ka wawanohan. Basa tumanya kasangtukang pagawéanana, Sirod nunjuk ka lebah jambatan Harmoni. Puguh baé rada hulang-huleng meunang sakedapan mah. Pang kitu, sabab di sapanjang jambatan téh, ukur manggihan tukang koran, tukang baramaén, jeung tukang VCD bajakan. Ngarti sotéh, basa kuring inget mun yén di jambatan Harmoni téh aya tempat pangeureunan bus way. Ngakuna mah. Sirod téh geus lima bulan jadi tukang ngajaga karcis bus way di pangeureunan Harmoni.
Kungsi sakali mangsa, Si Nasir ogé diajakan dahar di warung Nyi Unéh. Teu poho, Si Nasir diwanohkeun ka Sirod. Gampil pisan lomana téh, bubuhan Si Nasir mah pinter gaul téa. Atuh nilik kana wangkonganna ogé, Sirod siga nu kataji naker ku pagawéan Si Nasir. Mémang Si Nasir mah, ngobrol jeung sasaha ogé, sigana téh teu weléh nyambung. Moal ogé ancrub kana dunya entertainment kétang, upama teu bisa kitu-kitu acan mah.
“Gareulis atuh nya?” kitu ceuk Sirod, bari nyakakak, basa ngéngklokan lalakon Si Nasir nguruskeun para modél téa.
“His, nya puguh atuh. Ngaranana ogé modél. Sidik pisan apan, anu dijualna téh beungeut jeung awakna,” témbal Si Nasir, saruana bari nyakakak.
“Naon bieu téh, ngaran agency-na?” Tanya Sirod.
“Show Time Entertainment,” témbal Si Nasir. Bareng jeung kitu, ana cakakak téh Sirod seuri, semu nikmat naker. Puguh baé lain Si Nasir wungkul anu kerung téh, kaasup kuring ogé rada héran.
“Naha bet seuri?” tanya Si Nasir.
“Lain euy, asa inget ka Short Time…” témbalna, angger bari nyakakak. Tapi Si Nasir ogé jadi milu nyéréngéh. Ukur kuring nu masih kurang-kerung mah.
“Kungsi nyobaan kitu?” tanya Si Nasir.
“Nganteur babaturan sakali,” témbalna. Demi kuring mah, nepi ka réngséna dahar ogé, can pati ngarti, naon jejer padungdengan ngeunaan short time téh. Enya, ari harti kecapna mah, budak leutik ogé pasti apaleun. Tapi anu matak ngajangarkeun sirah téh, naon atuh nu nyamuni satukangeun kecap short time? Kakara ngarti sotéh, basa Sirod nyaritakeun lalampahanana nu aya patali jeung short time téa. Manahoréng…
“Bisi rék nyobaan ka ditu, sayah daék pisan nganteur. Resep siah euy. Teu béda wé jeung ningali lauk dina akuarieum,” pokna Sirod, rada ngaharéwos.
“Teu hayang jeung moal hayang…” témbal téh bari nyéréngéh. Ngan henteu wé, ari nyaritakeun yén kuring keur meujeuhna panganténan jeung Yulis mah.
*
SI Nasir beuki riweuh baé di kantorna. Geus opat poé noron, sabubarna ngantor, kuring kapaksa kudu balik sosoranganan. Untung pisan geus henteu pati baluweng teuing mikiran jalan balik. Ti kantor téh, kari numpak angkot anu ka statsion karéta. Tuluy naék karéta jurusan Bekasi. Sajabana ti ngirit ongkos téh, ngarah teu rieut mikiran jalan ongkoh. Pangpangna mah, warahan Si Nasir geus nerap. Da puguh Si Nasir pisan anu mapatahan kuring, sangkan ngabiasakeun naék karéta api. Enya, mémang simpel. Sanajan ari émprona mah, teu béda wé jeung numpak beus kota di Bandung. Sajabana ti pasesedek heurin usik téh, jaba mindeng pisan eureunna. Abong kasebutna kelas ékonomi, sérvisna ogé nya ékonomis deuih. Boro-boro bisa nundutan, sumawona reureuh bari ngalenyap, da puguh unggal naék ogé, pasti kabagéan nangtung. Pagilinggisik jeung muatan séjén, tukang dagang, tukang baramaén, tug nepi ka tukang ngamén (béjana, tukang ngamén téh réréana mah urang Bandung).
Aya éta ogé karéta api nu kelas éksklusip. Iwal ti tumaninah jeung hawana seger téh, jaba henteu mindeng teuing eureun. Hanjakal pisan, ongkosna mani opat tikeleun karcis kelas ékonomi. Sérvis éksklusip, ongkos ogé kudu éksklusip. Ninggang ka kuring anu boga pangala leutik, tangtu milih jurus asal nepi bari salamet. Ari geus nepi ka Bekasi mah, haté sok rada reugreug, da puguh geus wanoh pisan. Tinggal naék angkot 02 nepi ka Pekayon. Moal nepi ka sasab, da loba cirina ieuh. Lamun henteu turun di Pondok Pekayon Indah, paling banter rada kaliwat nepi ka lawang Kompléks Kemang Pratama. Ti dinya mah geus deukeut pisan, tinggal meuntas jalan raya, tuluy leumpang nepi ka kontrakan. Gampil pisan ari geus apal mah. Malah beuki lila, ari ku mindeng mah, geus apal cangkem deui jalan téh. Geus ngarasa ludeung, najan teu dibarengan ku Si Nasir ogé, pilakadar Bekasi-Jakarta. Beuki betah wé cicing di Bekasi téh. Teu hayang pindah kontrakan ka Jakarta.
Bubuhan geus henteu asa jeung jiga ka Si Nasir téh. Najan arang tepung jeung atah anjang ogé, ari haté mah tetep wé ngarasa deukeut. Mémang lain teu hayang éta ogé, ulin ka kontrakanana atawa ngawangkong ngalér-ngidul cara saméméhna. Tapi apan ka dieunakeun mah Si Nasir teu puguh waktu gawéna. Aya aturan tengah peuting kakara balik. Atuh puguh, lamun mangsana kuring indit ngantor téh, manéhna mah kawasna masih kénéh ngaguher. Yulis ogé kungsi nyaritakeun, yén Si Nasir enyaan keur rariweuh naker. Pangpangna mah pagawéan Si Nasir téh nambahan, jadi Produsér Pelaksana hiji Sinétron. Pang Yulis apal, sabab Si Nasir kungsi ngajakan Yulis pikeun diajar acting. Ari Yulis, mémang kacida pantesna upama ancrub kana dunya entertainment téh. Tapi kalah kumaha ogé, kuring moal ngidinan. Nanahaonan lah. Najan sakali mangsa Yulis kungsi ngagaéng hayang milu ka Si Nasir, keukeuh henteu diidinan.
Jeung Si Nasir geus beuki arang panggih. Atuh jeung Sirod ogé sarua. Bédana, ari ka Sirod mah mémang ngahaja, kuring anu satékah polah nyingkahan. Kitu téh sanggeus kanyahoan Sirod mibanda sikep teu uni ka Yulis, basa diajakan ulin ka kontrakan. Kuring jeung Sirod, jadi pajauh huma téa. Tapi asa leuwih hadé kitu, batan ka hareupna kalah matak jadi rereged kahirupan. Pangpangna mah, inggis Sirod aya pikir kadua leutik ka Yulis. Sidik pisan atuda, harita téh panon Sirod lir taya kabosen nengetan Yulis. Kawas nu kokoro, ningali awéwé geulis téh. Padahal ngakuna mah, ti saprak manéhna boga pamajikan, can kungsi kagoda ku awéwé séjén. Sihoréng ukur mindingan beungeut ku saweuy, da kabuktianna mah geuning siga kitu. Cacakan ka pamajikan sobat.
Puguh baé wegah pisan panggih deui jeung Sirod téh. Tapi dalah dikumaha, kuring tetep sok ngahajakeun kénéh dahar ka warung Nyi Inah. Iwal ti hiji tarékah pikeun ngirit ngabacarkeun duit, katambah asakanna kaitung cocok jeung létah kuring. Hartina, panggih jeung Sirod ogé, nya tangtu henteu bisa salawasna disingkahan, da puguh Sirod geus ngalanggan dahar di Nyi Inah. Antukna mah taya deui jalan, iwal ti ngurangan kasempetan pikeun ngawangkong jeung Sirod. Da ari henteu patanya teuing mah, piraku wé mani kawas badak cihéa waé.
“Ari Si Nasir téh, acan bogaeun pamajikan?” tanya Sirod sakali mangsa.
“Acan,” témbal téh. Ngahaja rada teugeug. Angkanan téh sangkan manéhna bisa ngarti, yén kuring ngarasa keuheul kana sikepna sawatara waktu kaliwat. Sugan jeung sugan, aya kereteg pikeun ménta dihampura ka kuring. Da ari geus ménta dihampura bari ngarasa kaduhung mah, piraku kuring ogé moal ngahampura.
“Naha nya? Sakitu unggal poé pagilinggisik jeung awéwé…” pokna deui bari ngaregot cikopi nu ngebul kénéh. Angger kénéh, semu anu teu boga dosa téa.
“Teuing atuh,”
“Karunya sayah mah…”
“Kajeun teuing atuh. Na dipikiran-pikiran teuing. Lain urusan urang ieuh…!” ceuk kuring bari cengkat. Tuluy babayar urut ngopi jeung dahar. Teu hayang diuk deui, sumawona ngawangkong jeung Sirod. Padahal sasarina mah, geus dahar téh sok nyelang sempal guyon jeung Nyi Inah, bari méakeun udud sabatang waé mah. Tapi ku lantaran aya Sirod, harita kénéh ogé tuluy ngaléos bari api-api rada rarusuh. Padahal waktu reureuh téh, aya kénéh sésa satengah jam deui.
“Na mani rurusuhan pisan euy?” tanya Sirod, satengah ngagorowok.
“Loba pagawéan!” témbal téh bari ngingkig, teu hayang ngalieuk deui.
Kirining, hand phone disada. Gap kana jero saku calana, bari tuluy ditingali ngaran anu neleponna. Bréh dina layar hand phone-téh aya tulisan ‘Sirog Goblog’. Enya, ngahaja ngaranana diimplik-impilkkan ku kecap ‘Goblog’. Kilang kitu, ari nelepon kana hand phone mah, teu burung ditarima ku kuring ogé.
“Aya naon?” langsung kuring nanya.
“Sayah téh balaka wéh, hayang ngobrolkeun Si Nasir…” témbalna. Najan harénghéng ku sora kandaraan, tapi sora Sirod dina hand phone tetep kadéngé kalawan écés.
“Na kumaha kitu?”
“Enya, naha bener Si Nasir acan bogaeun pamajikan?”
“Apan bieu ogé, uing geus ngomong. Perkara Si Nasir mah, lain urusan urang. Na maké pipilueun sagala?”
“Tapi, kamu téh sobatna. Jadi kamu kudu milu mikiran Si Nasir,”
“Nanahaonan mikiran batur? Mikiran sorangan gé, henteu kauber uing mah!”
“Karunya sayah mah euy…”
“Geus engké deui ngobrolna. Uing loba pigawéeun euy…” ceuk kuring bari nutup hand phone. Pangpangna mah geus leuwih ti jangar ngabandungan jejer caritaanana. Mun teu salah mah, salila dua saminggu, unggal panggih téh ngan hayoh baé ngajakan ngawangkong perkara Si Nasir. Padahal naon untungna keur Sirod. Lain dulur, lain baraya ieuh. Carékning teu hir, teu walahir téh, apan lain bobodoan. Dalah diwanohkeun ka Si Nasir ogé, apan ku alpukahna kuring.
Tadina mah suku katuhu geus rék ngalacat kana tétécéan jambatan Harmoni, tapi kuring ngarandeg bari malikeun awak. Pang kitu téh, Sirod ngageroan bari lumpat, ngudag kuring.
“Dagoan…!” kitu cenah, bari gugupay.
“Aya naon deui sih?” najan kumaha ogé, kuring kapaksa ngajanteng, ngadagoan Sirod.
“Ari kamu, kunaon ka sayah téh mani siga nu geuleuh?” tanya Sirod bari rénghap ranjug.
“Ah, teu nanaon. Rarasaan énté wé meureun…” témbal téh.
“Sayah téh hayang ngobrol serius, ngeunaan Si Nasir!” geus bras deui waé ka Si Nasir.
“Uing mah teu hayang nyaho urusan Si Nasir. Najan manéhna sobat uing, tapi urusan pribadi mah lain deui…”
“Wayahna kamu kudu mikiran!” Sirod nyentak.
“Kudu mikiran kumaha? Naha uing kudu mangnyiarkeun awéwé keur dikawinkeun ka Si Nasir?” mimiti muncak amarah téh.
“Lain kitu…” teu kebat nyaritana, sabab kuring kaburu malikeun awak bari tuluy ngaléngkah, nété kana jambatan Harmoni. Pangpangna mah geus teu tahan ngampeuh amarah. Inggis ku bisi, aya kajadian anu teu dipikahayang. Mangkaning upama kuring geus budal kaambek, arang nu bisa ngahalangan.
“Kamu kudu mikiran Si Nasir…!” Sirod ngagorowok. Goblog! Enyaan geus teu bisa diajakan badami ana kitu carana mah. Kuring balik deui bari nyirintil ka lebah Sirod. Ngan sakilat, ramo-ramo leungeun kénca kuring ngaranggeum kerah bajuna. Demi peureup leungeun katuhu geus buleud, méh sahabek-habekeun ngaheumbat beungeutna.
“Ari sia téh hayang naon sih?!” pok téh bari molotot. Nu keur lalar-liwat ogé, malencrong sakedapan. Kilang kitu, saréréa ogé ukur samet nyelang rérét. Taya nu nyampeurkeun, sumawona aya nu misah. Aracuh wé, boh anu leumpang, boh anu numpak kandaraan.
“Kélanan, ulah waka ngambek euy. Sayah mah ukur rék mépélingan…” sorana méh katimpa ku sora kandaraan nu minuhan Jalan Raya Hayam Wuruk.
“Aing teu perelu dipépélingan ku sia! Jeung deui, naon maksudna sia ikut campur urusan Si Nasir? Éta mah lain urusan sia!” kuring beuki ambek.
“Enya bener, lain urusan sayah. Tapi urusan kamu!”
“Urusan aing? Naha jadi urusan aing?”
“Nya puguh, da Si Nasir mindeng babarengan jeung pamajikan kamu…” pokna, rada halon. Ngalantarankeun awak kuring dumadak leuleus, taya tangan pangawasa. Atuh ramo-ramo nu saméméhna kereng pageuh ngaranggeum kerah baju Sirod, antukna leupas kalawan teu karasa.
“Si Nasir jeung pamajikan kamu, pernah naék bus way dua kali. Teuing rék ka marana…” pokna deui, ngaharéwos. Demi awak kuring bet asa jadi patung. Teu wasa ingkah, teu wasa nyarita sakemék-kemék acan. Pikiran ngalayang ngawang-ngawang. Ras inget, basa Sirod keur nengetan keureutan jeung tangtungan Yulis, hareupeun pisan kuring.***


text:
Kamis, 23 Februari 2012
RESENSI BENTANG PASANTREN [Indah]
Judul : Bentang Pasantren
Penulis :Usep Romli H.M
Penerbit :Kiblat
Tanggal terbit :Maret-2006
Jumlah halaman :70 halaman
Kategori :Novel
Imas Patonah (Enden) putra pangersa anu bisaan maca qur’an gadis pasantren anu loba dipikareseup ku santri lalaki. Santri lalaki nu reuseup ka Imas nyaeta Kang Aep.
Awal mulana, Kang Aep keur jalan jeung Padli (babaturanna) ka walungan. Sakolebat, Kang Aep ningali wajah Imas nu kacida geulisna. Aep langsung ceuleugeuk ningalina.
Kahirupan dipasantren nu loba babaturannana ngahalangan keur para santri boh lalaki santri nu rek ngadeukeutan santri istri, boh santri istri nu rek ngadeukeutan lalaki. Ngalakukeun hiji kasalahan nu nganukur kasalahan nu biasa, dihukumna jadi luar biasa. Pernah basa eta Kang Aep papendak sareung Imas. Singkat carita Imas tisoledat ngagubrak sebab jalanna leueur. Kang Aep rek mantuan tapi Imas ngebeureuteuk lumpat. Sendalna tinggaleun hiji . Isukna dipasantren loba nu ngomongkeun Kang Aep. Pas kitu, Kang Aep dipanggil ku Mama / Ajeungan, pedah aya beja tisantri sejen. Kang Aep cenah mawa sendalna Imas. Harita keneh Kang Aep digundulanngan sabeulah. Kang Aep rumasa era ka Imas . Kang Aep nekat keun hate rek malikeun eta sandal jeung siPadli. Tapi, pas nepi imahna diberekeun kaPadli eta sandal the da Kang Aepna eraeun ku Imas.
Jalan carita nu sejenna hese ditengetan, loba istilah jeung basa arab. Tapi memang ngagambarkeun anu lewih merele tentang pasantren.
Khanyakalna, ieu carita teh asa buru-buru teuing jeung asa loba teuing istilah-istilah. Carita Kang Aep jeung Imas nu jadi deukeut pas keur jaralan rek kalembur Nyi Mamah.
Akhir caritana ngagambarkeun hiji kataantan kaagama katingali tina kata-katana nyaeta “ upami tos disahkeun kuhukum” nu hartina “upami tos muhrim”.
Baca buku ieu memang jadi panasaran pisan jadi kudu tuntas keur bacana. Harapanna mudah-mudahan novel nudikarang ku Usep Romli H.M bisa lewih rame.
Diposkan oleh XII IPA 6 SMAN 1 Baleendah di Kamis, Februari 23, 2012
Label: tugas, Tugas Resensi
Langganan: Poskan Komentar (Atom)
Entri Populer
-
Resensi novel Payung Butut Jejer buku : Payung butut Panulis : Ahmad Bakri Pamedal : Tjupumanik,...
-
§ Judul Buku : Si Kabayan Jadi Dukun § Pangarang : Moh.Ambri § Penerbit : PT Kiblat Buku Utama § Taun medal katut citakanana :...
-
Jejer buku : Panganten Panulis : Deden Abdul Aziz Pamedal : PT Kiblat Buku Utama Citakan : Citaka...
-
Judul : Maju Jurang Mundur Jungkrang Pangarang : Ki Umbara Taun Terbit : 1986 Kandel Buku : 88 kaca ...
-
Jejer Buku : Buron Pangarang : Aam Amilia Pamedal : Pustaka Amaldi Taun medal ...
-
Judul : Babalik Pikir Pangarang : Samsoedi Panerbit : Girimukti Kaping terbit : 1932 Juml...
-
Judul : Nu Kaul Lagu Kaleon Pengarang : .R .A.F. Penerbit : Kiblat Jumlah Kaca : 100 Kaping Terbit : Pebruari “Ke…ke… ...
-
Judul : Bentang Pasantren Penulis :Usep Romli H.M Penerbit :Ki...
-
Judul :Lembur Singkur Pengarang : Abdullah Mustappa Penerbit : Giri Mukti Kandel buku ...
-
Résénsi Babalik Pikir Judul : Babalik Pikir Pangarang : Samsoedi Penerbit : Giri Mu...


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Selasa, 30 November 2010
Naha Salah?
ASK-PASUNDAN JAYA
Kuring ceunah terlalu chauvinisme, emang kuring beuki cau tapi teu resep cau ieu.Kuring nya kieu saayana saraga sajiwa sapamikiran nu cangreud pageuh kana adat najan kumaha ge teu bisa dirobah, alhamdulilah tengtrem hate mun urang kieu ayana, najan batur nu sabangsa ge nyebut uing geus robah.Paduli teuing.Nagara geus demokrasi,kabeh bisa ngomong asal bener teu direka.Kieu nagara nu dipingpin adi beuteung bangsa kuring,sok panas mun ngadenge aya pepecahan,uing lain meulah tapi nitah nyadar,tingali bebeneran.


text:
Kota Cirebon
- Pikeun artikel kabupatén nu ngaranna sarua, tempo Kabupatén Cirebon.
-
“Cirebon” dialihkeun ka dieu. Pikeun kagunaan sejen, tingali Cirebon (disambiguasi).
Kota Cirebon nyaéta hiji kota di Propinsi Jawa Barat, Indonésia. Kota ieu aya di basisir Laut Jawa, di jalur pantura. Baheulana Cirebon mangrupa ibu kota Kabupatén Cirebon, tapi ayeuna geus dipindahkeun ka Sumber. Cirebon jadi pusat régional di wilayah basisir wétan Jawa Barat.
Kota Cirebon kawengku ku 5 kacamatan, nu dibagi deui kana sajumlah kalurahan.
Cirebon disebut ogé 'Kota Hurang'. Minangka daérah panggihna budaya Jawa jeung Sunda ti sababaraha abad kapungkur, masarakat Cirebon biasa ngagunakeun dua basa, basa Sunda jeung Jawa.
Kota ieu legana 37,36 km² kalayan pangeusina anu jumlahna kurang leuwih 300.000 jiwa.
Kota Cirebon mangrupa puseur industri roko bogana British-American Tobacco (BAT), salasahiji produsén roko bodas nu kasohor di dunya.
Di kota Cirebon aya tilu kasultanan, nyaéta Kasepuhan, Kanoman, jeung Kacerbonan, nu nepi ka kiwari masih kénéh aya.
Di daérah Gunung Sembung, Gunung Jati, kira-kira 15 kilométer saméméh kota Cirebon ti beulah kulon, aya makam Sunan Gunung Jati, salasahiji ti antara Wali Songo, nyaéta salapan urang nu nyebarkeun agama Islam di Jawa.
Daptar eusi
Sajarah Kota Cirebon[édit | édit sumber]
Numutkeun Purwaka Caruban Nagari, dina abad XIV di basisir Laut Jawa aya hiji désa pamayang leutik nu ngaranna Muara Jati. Dina waktu harita geus loba kapal asing datang pikeun dagang jeung pangeusi satempat. Pangurus palabuan nyaéta Ki Gedeng Alang-Alang nu ditunjuk ku pangawasa Karajaan Galuh (Padjadjaran). Di palabuan ieu aktivitas Islam beuki berkembang. Ki Gedeng Alang-Alang mindahkeun tempat pamukiman ka tempat pamukiman baru di Lemahwungkuk, 5 km arah kidul ngadeukeutan suku pasir nuju ka karajaan Galuh. Minangka kapala pamukiman anyarna diangkat Ki Gedeng Alang-Alang kalayan gelar Kuwu Cerbon.
Dina perkembangan satuluyna, Pangéran Walangsungsang, putra Prabu Siliwangi ditunjuk minangka Adipati Cirebon kalayan gelar Cakrabumi. Pangéran ieu anu ngadegkeun Karajaan Cirebon, dikawitan ku henteu ngirimna upeti ka Raja Galuh. Ku Raja Galuh dijawab ku jalan ngirimkeun tentara ka Cirebon pikeun nalukkeun Adipati Cirebon, tapi singhoreng Adipati Cirebon kuat teuing pikeun Raja Galuh nu ahirna Cirebon meunang perang.
Ku ayana kajadian éta, karajaan anyar diadegkeun di Cirebon kalayan Rajana gumelar Cakrabuana. Ngadegna karajaan Cirebon nandaan dimimitiannana Karajaan Islam Cirebon kalayan palabuan Muara Jati nu aktifitasna sumebar nepi ka wewengkon Asia Tenggara.
Riwayat Pamaréntahan[édit | édit sumber]
Mangsa Taun 1270-1910.
Dina abad ka-13 Kota Cirebon ditandaan ku kahirupan nu tradisional kénéh sarta dina taun 1479 berkembang jadi puseur panyebaran jeung karajaan Islam utamana di wilayah Jawa Barat. Saterusna sanggeus penjajah Walanda asup, diwangun jaringan jalan raya darat jeung karéta api sahingga mangaruhan perkembangan industri jeung perdagangan.
Mangsa Taun 1910-1937
Dina mangsa ieu Kota Cirebon disahkeun jadi Gemeente Cheirebon kalayan lega 1.100 Héktar sarta pangeusina 20.000 jiwa (Stlb. 1906 No. 122 jeung Stlb. 1926 No. 370).
Mangsa Taun 1937-1967
Taun 1942 Kota Cirebon dilegan jadi 2.450 héktar sarta taun 1957 status pamaréntahannana jadi Kota Praja kalayan lega 3.300 héktar, sanggeus ditetepkeun jadi Kotamadya taun 1965 legana jadi 3.600 héktar.
Mangsa Taun 1967-Kiwari
Wilayah Kota Cirebon nepi ka ayeuna legana 3.735,82 héktar nu kabagi kana 5 kacamatan sarta 22 kalurahan.
Lingkungan Sosial, Ekonomi jeung Budaya[édit | édit sumber]
Pangeusi kota Cirebon ngawengku rupa-rupa étnis, teu nan saukur ti Indonésia tapi ogé ti luar Indonésia, utamana Cina jeung Arab.
Dumasar kana hasil sénsus penduduk taun 2006, pangeusi kota Cirebon taun 2006 téh kacatet aya 285.363 urang. Kalawan komposisi jumlah pangeusi lalaki leuwih saeutik tibatan awéwé. Lalaki 138.879 urang jeung awéwé 146.484 urng kalawna sex ratio 98,79 %, atawa bisa disebutkeun yén tina unggal 100 urang awéwé aya 98 urang lalaki.[1]
Tingkat kepadatan pangeusi Kota Cirebon numutkeun hasil sénsus penduduk taun 2006 ngahontal 7.719 urang per Km². Wewengkon anu paling padet téh aya di Kacamatan Pakalipan anu ngahontal 20.337 urang per Km² jeung Kacamatan Kejaksan kira-kira 11.429 urang per Km². Kacamatan anu jumlah pangeusina pangsaeutikna nya éta di Kacamatan Harjamukti anu jumlahna kira-kira 4.845 urang per Km².[1]
Dina widang pangatikan, kota Cirebon ngalaman kamajuan rata-rata pangeusina boga pangatikan Taman Kanak-kanak anu jumlah muridna 3.345 urang kalawna jumlah sakolana 58, SD jumlah muridna 37.488 urang kalawan jumlah sakolana 155 siki, SLTP jumlah muridna 16.940 urang kalawan jumlah sakolana 42 siki, SLTA jumlah muridna 11.334 urang kalawan jumlah sakola 26 siki, jeung SLTA tingkat kejuruan aya 8.040 urang kalawan jumlah sakola 17 siki. Pikeun tingkat paguron luhur réa anu nyokot pangatikan di luar Cirebon kayaning kota Bandung, Jakarta jeung lian-lianna. Di sagédéngeun éta aya ogé anu nyokot pangatikan Madrasah nu lobana 2.489 urang (BPS:2006/2007).[1]
Ti mimiti abad ka-14, Cirebon dipikawanoh minangka wewengkon perdagangan. Nepi ka kiwari ogé Cirebon masih pantes ditelah kota perdagangan anu matak ngajangjikeun. Teu héran saupama sawaréh pangeusi Cirebon ngagantungkeun hirupna tina dagang. Tapi upama ningali tina kondisi alamna teu saeutik anu dirojong tina widang pertanian, perikanan jeung industri. Lolobana masarakat pangeusi kota Cirebon téh digawé dina widang perikanan jeung industri. Iwal ti anu geus disebutkeun di luhur, aya ogé warga anu jadi tukang bangunan, pertambangan, jeung pagawé negri sipil (Suseda 2006, BPS).[1]
Masarakat kota Cirebon lolobana ngagem agama Islam, tapi aya ogé anu ngagem Kristen, Budha jeung Konghucu.[1]
Basa anu dipaké dina paguneman sapopoé nya éta basa Sunda, jeung basa Cirebon (Jawa-Cirebon) minangka sarana komunikasi antar masarakat boh ti tingkat désa nepi ka tingkat pakotaan, maranéhna tetep masih maké éta basa minangka basa indung.
Sumber[édit | édit sumber]
- ↑ a b c d e Disbudpar Jawa Barat. 2007. Kearifan Masyarakat Jawa Barat dalam Pelestarian Lingkungan Hidup (Wilayah Cirebon). Disbudpar:Bandung
Tumbu Luar[édit | édit sumber]
- (id) Situs resmi


text:
Basa Sunda • Pedaran Basa Sunda • Kemis, 12 Juli 2012 19:26
alun-alun tanah lapang di hareupeun kabupatén, kawadanaan, jsté.
babakan lembur anyar; ngababakan, nyieun lembur anyar.
babaladon kotakan leutik anu pernahna di bagian tanah sésémpéran; di sawaréh tempat disebut ogé baladoan.
babantar bagian walungan nu ngocorna leuwih tarik. Disebut ogé parung.
balungbang kamalir gedé sarta rada jero tadah cileuncang.
bangawan walungan nu kacida gedéna.
basisir sisi tanah (keusik) nu adek ka laut.
bojong/bobojong tanah anu nyodor ka cai (walungan, talaga, laut); jojontor, jajirah.
bubulak sarupa tegalan, tanah nu pinuh ku jukut nu aya di lamping atawa di pasir.
bungin pulo di muara walungan. Disebut ogé délta.
dayeuh kota, nya éta ibukota nagara propinsi atawa kabupatén, bisa ogé hartina lembur pamatuhan.
dungus gundukan tatangkalan laleutik nu rada rembet (di leuweung). Disebut ogé rungkun atawa ruyuk.
émpang balong atawa kulah gedé (lega).
galengan tambakan leutik (ngagaleng manjang) ngawangun kotakan sawah.
gawir sisi jurang, tanah anu mudunna nyuksruk atawa sisi tanah anu lungkawing.
girang tempat jol ngocorna cai: cai ngocorna ti girang ka hilir.
gunung tanah anu munjukul kacida luhurna, saluhureun pasir, biasana luhurna leuwih ti 600 méter.
hilir tempat nu dituju ku cai nu ngocor lantaran leuwih handap, sabalikna tina girang.
hulu cai/sirah cai tempat kaluar cinyusu nu engkéna jadi walungan.
huma tanah darat nu dipelakan paré teu dikocoran cai (ngandelkeun cai hujan), di sisina sok dipelakan palawija.
hunyur taneuh nu munjukul siga imah rinyuh di tegal atawa dina tetelar; imah rinyuh.
jajirah bagian tanah daratan nu méh kakurilingan ku laut (méh mangrupa pulo).
jami huma tipar, robahan tina jarami; geus rumpak jami, geus réngsé panén di sawah.
jojontor tanah nu nyodor ka cai, leuwih panjang ti batan tanjung; bobojong.
jungkrang/jurang bagian tanah anu legokna jero sarta sisi-sisina gurawés.
kabuyutan tempat anu dianggap karamat, patilasan jaman baheula.
karéés sisi walungan nu réa keusikan minangka kikisik; cadas.
kebon tanah darat nu dipelakan rupa-rupa pepelakan saperti bungbuahan, palawija, jeung sarupaning ti éta.
kikisik sisi laut nu mayat sarta keusikan.
kuburan tanah tempat ngubur mayit; makam, astana.
kulah balong leutik, tempat miara lauk. Mangrupa cai ngemplang dina tanah beunang ngali.
lamping bagian gunung atawa pasir antara puncak jeung tutuganana; bagian gunung luhureun tutugan atawa sukuna.
landeuh tempat anu leuwih handap ti tempat urang, sabalikna tina tonggoh (tempat, pakarangan atawa jalan anu leuwih luhur).
laut bagian dunya nu dieusi cai asin, sarta nu misahkeun daratan jeung daratan; sagara.
lebak tempat nu leuwih handap ti batan tempat urang cicing, sabalikna tina tonggoh; landeuh.
legok tempat nu rada handap ti tempat nu aya di sakurilingeunana.
legon bagian basisir anu ngelok ka darat, sarupa teluk ngan leuwih leutik.
lembur kampung di luar kota, padumukan jelema nu diwangun ku sababaraha imah.
léngkob tempat anu legok antara dua lamping.
leuweung tempat lega atawa wewengkon nu pinuh ku kakayon (tatangkalan) sarta teu dipaké matuh ku jelema. Kajaba ti nu ngajaga, biasana panonoban sato jarah.
leuweung geledegan leuweung anu sakuriling bungking pinuh ku rupa-rupa kakayon sarta teu kasaba ku manusa iwal sarupaning sasatoan.
leuweung gerot leuweung geledegan, leuweung gedé.
leuweung ganggong simagonggong leuweung nu kaayaanana geueuman, pikasieuneun.
leuweung larangan/tutupan leuweung nu teu meunang diganggu boh sasatoanana boh tutuwuhanana.
leuweung luwang-liwung leuweung geledegan nu teu kasaba ku jelema.
leuwi babagian walungan nu rada jero tur biasana rada rubak.
mandala daérah, wilayah lembur; lembur singkur mandala singkah: lembur nu jauh ka ditu ka dieu.
momonggor/monggor pasir nu rada handap sarta leuwih leutik.
muhara tungtung walungan di hilir, tempat patepungna walungan jeung laut atawa walungan leutik jeung walungan gedé.
mumunggang/geger bagian gunung pangluhurna, tonggong gunung anu manjang.
pabuaran tempat bubuara matuh di tempat anyar. Anu ngumbara sok loba nu terus bubuara, tara balik deui ka lembur asalna.
padépokan/dépok kampung, patapan; patapan biasana ayana di nu suni.
padukuhan padumukan nu jauh ti kota; padusunan
padusunan pakampungan nu jauh ti kota.
pamakaman patempatan/wewengkon anu dipaké kuburan/astana.
pasir gunung leutik tur teu sabaraha luhur.
pasiringan pakampungan, padésan (asal tina siring: kampung).
ponclot/poncot bagian pangluhurna tina gunung, munara, jsb.; puncak.
puncak bagian gunung anu pangluhurna, atawa ponclot.
régol kampung nu pernahna aya sabudeureun gedong kabupatén beulah tukang.
reuma tanah darat urut huma anu keur direureuhkeun lantaran geus teu subur deui.
rorah cai ngocor sarupa susukan, ayana di leuweung.
sabang tanah darat nu dihapit ku dua walungan.
sagara ilikan laut.
sampalan tegal tengah leuweung tempat nyatuan sato jarah.
sarakan/paku sarakan tempat lahir, lemah cai.
sawah tanah anu dipelakan paré, dikembeng, dikurilingan ku galengan.
sédong angkrong di sisi walungan di jero leuwi.
situ balong nu leuwih lega sarta rada jero.
somang jurang anu gurawés sarta jero.
sungapan tempat ngocorkeun cai ti walungan atawa solokan ka sawah, ka balong.
susukan solokan jalan cai beunang nyieun jelema.
talaga situ alam nu jadi ku manéh lain meunang nyieun jelema (upamana Talagawarna, Talagabodas).
taman/patamanan kebon kembang jeung tatangkalan séjén nu alus sarta lega.
tambakan bendungan panjang sarta rubak (tambakan balong); panahan cai balong, ayana di sakuriling balong. Mun di sawah mah ilaharna sok disebut galengan.
tanjung jojontor, tanah anu nyodor ka laut.
tarikolot tempat/daérah urut lembur, lembur nu tadina gegek imahna kaayaanana robah jadi coréngcang.
tegalan tanah lega sarta rata nu sabagian gedé pinuh ku jukut wungkul.
teluk bagian sisi laut anu ngelok ka darat, sabalikna tina tanjung.
tepiswiring sesebutan séjén keur pasisian atawa pilemburan.
tetelar tanah datar di tengah sawah nu teu kahontal ku cai, biasana sok dipaké pangangonan.
tipar pihumaeun méméh disasap atawa dipacul.
tonggoh tempat anu leuwih luhur ti batan tempat urang cicing.
tutugan suku gunung, bagian gunung beulah handap.
wahangan jalan cai anu jadi ku manéh, nyaéta walungan anu leuwih gedé batan solokan.
walungan wahangan gedé. Disebut ogé bangawan
(Kénging nyutat tina Pepernian Urang Sunda, Kiblat Buku Utama, 2005)
haturan ka wargi nu micinta sunda
poko na BANGGA JANTEN URANG SUNDA
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Blog Bahasa Sunda Cerita Sunda Dongeng Sunda Sastra Sunda Dongeng Cawokah Puisi Sunda Wawangsalan Pantun Sunda Siloka Sunda, Adat Sunda Budaya Sunda True Storry of Sundanese Sundanese in Indonesia guyon canda bahak koleksi berita tawa humor ngakak guling pingkal komedi Funniest Story Jokes Humor Comedy Cute Amusing Jest Feeding funny Through Laugh Giggle a true story Real Life imagine Stories Crazy Collection gambar lucu foto lucu foto ngakak >> PUGER-NYUNDA.blogspot.com
Friday, 21 October 2011
...TUKANG RONGSOK.....
" Panci butut..... Katel butut..... tiasa dituker ku kulkas dua panto ! " tukang rongsok jojorowokan ngider ngurilingan lembur.
" Maaaaang abdi gaduh salaki butut.. tiasa dituker teu ? ' ceuk Bibie Dayank nyorowok bari nengo tina jandela.
Nyutat tina "keom sakedap"
Di cutat deui ku Sujang Surandi Riweuh di Forrum PUGER’s Pasundan


text:
KALAHIRAN
lahir kalayan dipasihan ngaran Abû Abdul Mu’ti Muhammad Nawawi bin ‘Umar bin ‘Arabi. Ajengan sohor ieu hirup dina talari kaagamaan anu pohara kuatna. Konon ajengan anu lahir di Kampung Tanara, hiji désa leutik di kacamatan Tirtayasa, Kabupatén Serang, Propinsi Banten (Ayeuna di Kampung Basisir, désa Pedaleman Kacamatan Tanara hareup Masjid Jami’ Syaikh Nawawi Bantani) dina warsih 1230 H atawa 1813 M ieu bernasab ka turunan Maulana Hasanuddin Putra Sunan Gunung Jati, Cirebon. Turunan ke-11 ti Sultan Banten. Nasab anjeunna ngaliwatan jalur ieu nepi ka ka Baginda Nabi Muhammad saw. Ngaliwatan turunan Maulana Hasanuddin nyaéta Pangeran Suniararas, anu astanana ngan berjarak 500 méter ti urut panyicingan anjeunna di Tanara, nasab Ahlul Pada nepi ka ka Syaikh Nawawi. Ayah anjeunna saurang Ajengan Banten, ‘Umar bin ‘Arabi, indungna ngaranna Zubaedah.
MANGSA LEUTIK
Saprak leutik anjeunna memang kaceluk calakan. Otaknya kalayan gampang nyerepan palajaran anu geus dibikeun bapana saprak umur 5 warsih. Pertanyaanpertanyaan kritisna mindeng nyieun bapana bingung. Nempo potensi anu kitu badag dina putrana, dina umur 8 warsih sang ayah ngirimkeunana kasagala rupa pasantrén di Jawa. Anjeunna mula-mula meunang bimbingan langsung ti bapana, saterusna berguru kapada Kyai Sahal, Banten; sanggeus éta mengaji ka Kyai Yusuf, Purwakarta. Di umur anjeunna anu tacan deui ngahontal 15 warsih, Syaikh Nawawi geus mengajar loba jelema. Nepi ka saterusna alatan karamahnya anu geus mengkilap sebelia éta, anjeunna néangan tempat di sisi basisir ambéh leuwih sabaraé mengajar murid-muridnya anu beuki poé nambahan loba. Dina umur 15 warsih anjeunna ngalakukeun ibadah haji.
GURU GURUNA
Syaikh Nawawi dina pengembaraannya berguru ka sajumlah ajengan kaceluk di Mekah, kawas Syaikh Khâtib al-sambasi, Abdul Ghani Bima, Yusuf Sumbulaweni, ‘Abdul Hamîd Daghestani, Syaikh Sayyid Ahmad Nahrawi, Syaikh Ahmad Dimyati, Syaikh Ahmad Zaini Dahlan, Syaikh Muhammad Khatib Hambali, sarta Syaikh Junaid Al-betawi. Tapi guru anu pang berpengaruh nyaéta Syaikh Sayyid Ahmad Nahrawi, Syaikh Junaid Al-betawi sarta Syaikh Ahmad Dimyati, ajengan terkemuka di Mekah. Liwat katilu Syaikh ieu pisan sipat anjeunna kabentuk. Sajaba ti éta ogé aya dua ajengan séjén anu gaduh peranan ngarobah alam pikiranana, nyaéta Syaikh Muhammad Khâtib sarta Syaikh Ahmad Zaini Dahlan, ajengan zumhur di Medinah.
Henteu kataluntik sacara pasti, sabaraha lilana Imam Nawawi ngumbara kaluar ti Mekah kerana nungtut élmu nepi ka balik deui ka Mekah. Sakabéh mangsa cicing di Mekah ti mimitian diajar,ngajar sarta ngarang nepi ka nepi ka kemuncak kemasyhurannya leuwih ti satengah abad lilana.
LALAMPAHAN HIRUP SARTA KEPRIBADIANNYA
Syeikh Nawawi anu lahir di Banten ieu ogé ngabogaan kaleuwihan anu pohara hébat dina dunya keulamaan ngaliwatan karya-karya tulisna, mangka saterusna manéhna dibéré gelar Imam Nawawi kadua (Nawawi ats-tsani). Jelema kahiji méré gelar ieu téh Syeikh Wan Ahmad bin Muhammad Zain al-fathani. Gelar ieu pamustunganana dituturkeun ku kabéh jelema anu nulis riwayat ajengan asal ti Banten ieu. Sakitu loba ajengan dunya Islam saprak sageus Imam Nawawi kahiji, Muhyiddin Lebu Zakaria Yahya bin Syirfu (wafat 676 Hijrah/1277 Masehi) nepi ka ayeuna, tacan kungsi aya batur anu meunang gelaran Imam Nawawi kadua, kajaba Syeikh Nawawi anu kalahiran Banten (Imam Nawawi al-bantani).
Sanajan kitu masyhurnya ngaran Nawawi al-bantani, tapi Anjeunna nyaéta sosok pribadi anu pohara tawadhu’. Kabuktian saterusna, sanajan Syeikh Nawawi al-bantani diaku alim dina kabéh widang élmu keislaman, tapi dina dunya tarekat para sufi, henteu kungsi dipikanyaho Anjeunna kungsi membaiat saurang murid ogé pikeun jadi pamilu thariqah. Hal ieu dikarenakan, Syeikh Ahmad Khathib Sambas (Kalimantan), guru Thariqah Syeikh Nawawi al-bantani, henteu ngistrénanana minangka saurang mursyid Thariqat Qadiriyah-naqsyabandiyah. Sedengkeun anu dilantik ialah Syeikh Abdul Karim al-bantani, misan Syeikh Nawawi al-bantani, anu pada-pada narima thariqat éta ti Syeikh Ahmad Khathib Sambas. Henteu dipikanyaho sacara pasti cukang lantaran Nawawi al-bantani henteu dibaiat minangka Mursyid. Syeikh Nawawi al-bantani pohara mematuhi aturan, ku kituna Anjeunna henteu kungsi mentawajuh/membai'ah (ngistrénan) saurang ogé di antara para muridnya, sanajan pohara loba di antara maranéhanana anu hayangeun pikeun ngajalankeun amalan-amalan thariqah.
MURID MURIDNYA
Syeikh Nawawi al-bantani mengajar di Masjidil Haram ngagunakeun basa Jawa sarta Sunda sabot méré katerangan tarjamahan kitab-kitab basa Arab. Murid-muridnya anu berasal-dari Nusantara loba pisan anu saterusna jadi ajengan kaceluk. Di antara maranéhanana ialah, Kiai Haji Hasyim Asy'ari Tebuireng, Jawa Wétan; Kiai Haji Raden Asnawi Kudus, Jawa Tengah; Kiai Haji Tubagus Muhammad Asnawi Caringin, Banten; Syeikh Muhammad Zainuddin bin Badawi as-sumbawi (Sumba, Nusa Tenggara); Syeikh Abdus Satar bin Abdul Wahhab as-shidqi al-makki, Sayid Ali bin Ali al-habsyi al-madani sarta séjén-séjén. Tok Kelaba al-fathani ogé ngaku narima hiji amalan wirid ti Syeikh Abdul Qadir bin Mustafa al-fathani anu ditarima ti Syeikh Nawawi al-bantani.
Salah saurang incuna, anu meunang atikan sapinuhna ti Nawawi al-bantani nyaéta Syeikh Abdul Haq bin Abdul Hannan al-jawi al-bantani (1285 H./1868 M.- 1324 H./1906 M.). Loba ogé murid Syeikh Nawawi al-bantani anu mingpin sacara langsung barisan jihad di Cilegon ngalawan pangjajahan Walanda dina warsih 1888 Masehi. Di antara maranéhanana anu dianggap minangka pamingpin lalawanan Perjuangan di Cilegon ialah Haji Wasit, Haji Abdur Rahman, Haji Haris, Haji Arsyad Thawil, Haji Arsyad Qasir, Haji Aqib sarta Tubagus Haji Ismail. Para ajengan pajoang bangsa ieu téh murid Syeikh Nawawi al-bantani anu dikader di Mekkah.
KARYA KARYANYA
Kepakaran anjeunna henteu diragukan deui. Ajengan asal Mesir, Syaikh 'Umar 'Abdul Jabbâr dina kitabna "al-durûs min MâDHI al-ta’lîm wa Hadlirih bi al-masjidil al-harâm” (sawatara kajian mangsa katukang sarta mangsa kiwari ngeunaan Atikan Mangsa kiwari di Masjidil Haram) nulis yén Syaikh Nawawi pohara produktif nulis nepi ka karyanya ngahontal saratus judul leuwih, ngawengku sagala rupa disiplin élmu. Loba ogé karyanya anu mangrupa syarah atawa koméntar ka kitab-kitab klasik. Sawaréh ti karya-karya Syaikh Nawawi di antarana nyaéta kieu:
1. al-tsamâr al-yâni’ah syarah al-riyâdl al-badî’ah
2. al-‘Aqd al-tsamîn syarah Fath al-mubîn
3. Sullam al-munâjah syarah Safînah al-shalâh
4. Baĥjah al-wasâil syarah al-risâlah al-jâmi’ah bayn al-usûl wa al-fiqh wa al-tasawwuf
5. al-tausyîh/ Quwt al-habîb al-gharîb syarah Fath al-qarîb al-mujîb
6. Niĥâyah al-zayyin syarah Qurrah al-‘Ain bi Muĥimmâh al-dîn
7. Marâqi al-‘Ubûdiyyah syarah Matan Bidâyah al-Ĥidâyah
8. Nashâih al-‘Ibâd syarah al-manbaĥâtu ‘ala al-isti’dâd li yaum al-mi’Éd
9. Salâlim al-fadhlâ΄ syarah Mandhûmah Ĥidâyah al-azkiyâ΄
10. QâMI’u al-thugyân syarah Mandhûmah Syu’bu al-imân
11. al-tafsir al-munîr li al-mu’Élim al-tanzîl al-mufassir ‘an wujûĥ mahâsin al-ta΄wil musammâ Murâh Labîd li Kasyafi Ma’nâ Qur΄an Majîd
12. Kasyf al-marûthiyyah syarah Matan al-jurumiyyah
13. Fath al-ghâfir al-khathiyyah syarah Nadham al-jurumiyyah musammâ al-kawâkib al-jaliyyah
14. Nur al-dhalâm ‘ala Mandhûmah al-musammâh bi ‘Aqîdah al-‘Awwâm
15. Tanqîh al-qaul al-hatsîts syarah Lubâb al-hadîts
16. Madârij al-shu’Éd syarah Maulid al-barzanji
17. Targhîb al-mustâqîn syarah Mandhûmah Maulid al-barzanjî
18. Fath al-shamad al ‘Élam syarah Maulid Syarif al-‘Anâm
19. Fath al-majîd syarah al-durr al-farîd
20. TîJâN al-darâry syarah Matan al-baijûry
21. Fath al-mujîb syarah Mukhtashar al-khathîb
22. Murâqah Shu’Éd al-tashdîq syarah Sulam al-taufîq
23. KâSYIFAH al-sajâ syarah Safînah al-najâ
24. al-futûhâh al-madaniyyah syarah al-syu’b al-Îmâniyyah
25. ‘Uqûd al-lujain fi Bayân Huqûq al-zaujain
26. Qathr al-ghais syarah Masâil Abî al-laits
27. Naqâwah al-‘Aqîdah Mandhûmah fi Tauhîd
28. al-naĥjah al-jayyidah syarah Naqâwah al-‘Aqîdah
29. Sulûk al-jâdah syarah Lam’ah al-mafâdah fi bayân al-jumu’ah wa almu’Édah
30. Hilyah al-shibyân syarah Fath al-rahman
31. al-fushûsh al-yâqutiyyah ‘ala al-raudlah al-baĥîyyah fi Abwâb al-tashrîfiyyah
32. al-riyâdl al-fauliyyah
33. Mishbâh al-dhalâm’ala Minĥaj al-atamma fi Tabwîb al-hukm
34. Dzariyy’ah al-yaqîn ‘ala Umm al-barâĥîn fi al-tauhîd
35. al-ibrîz al-dâniy fi Maulid Sayyidina Muhammad al-sayyid al-adnâny
36. Baghyah al-‘Awwâm fi Syarah Maulid Sayyid al-anâm
37. al-durrur al-baĥiyyah fi syarah al-khashâish al-nabawiyyah38. Lubâb al-bayyân fi ‘Ilmi Bayyân.
Karya tafsirnya, al-munîr, pohara monumental, komo aya anu ngomong leuwih alus ti Tafsîr Jalâlain, karya Imâm Jalâluddîn al-suyûthi sarta Imâm Jalâluddîn al-mahâlli anu pohara kaceluk éta. Samentara KâSYIFAH al-sajâ syarah mangrupa syarah atawa koméntar ka kitab fiqih Safînah al-najâ, karya Syaikh SâLIM bin Sumeir al-hadhramy. Para pakar nyebutkeun karya anjeunna leuwih praktis tinimbang matan anu dikomentarinya. Karya-karya anjeunna di widang Élmu Akidah contona TîJâN al-darâry, NûR al-dhalam, Fath al-majîd. Samentara dina widang Élmu Hadits contona Tanqih al-qaul. Karya-karya anjeunna di widang Élmu Fiqih nyaéta Sullam al-munâjah, Niĥâyah al-zain, KâSYIFAH al-sajâ. Sedengkeun QâMI’u al-thugyân, Nashâih al-‘Ibâd sarta Minhâj al-raghibi mangrupa karya tasawwuf. Aya deui hiji kitab fiqih karya anjeunna anu pohara kaceluk di golongan para santri pasantrén di Jawa, nyaéta Syarah ’Uqûd al-lujain fi Bayân Huqûq al-zaujain. Ampir kabéh pasantrén ngasupkeun kitab ieu dina daptar paket bacaan wajib, utamana di Bulan Ramadan. Eusina ngeunaan sagala pasualan kulawarga anu ditulis sacara rinci. Hubungan antara salaki sarta pamajikan dijelaskeun sacara rinci. Kitab anu pohara kaceluk ieu jadi rujukan salila ampir saabad. Tapi kiwari, saabad saterusna kitab kasebut dikritik sarta digugat, utamana ku golongan muslimah. Maranéhanana meunteun kandungan kitab kasebut geus henteu cocog deui kalayan perkembangan mangsa kiwari. Talari syarah atawa koméntar komo kritik mengkritik ka karya anjeunna, tentulah henteu ngurangan kualitas kepakaran sarta intelektual anjeunna.
NASIONALISME
Tilu warsih bermukim di Mekah, anjeunna balik ka Banten. Nepi ka di taneuh cai anjeunna nyaksian praktek-praktek ketidakadilan, kesewenang-wenangan sarta penindasan ti Pamaréntah Hindia Walanda. Manéhna nempo sakabéh éta lantaran kebodohan anu masih menyelimuti umat. Teu ayal, galura jihadpun berkobar. Anjeunna kuriling Banten ngobarkeun lalawanan ka pangjajah. Tangtu waé Pamaréntah Walanda ngabatesan gara-geriknya. Anjeunna dilarang berkhutbah di masjid-masjid. Komo pandeuri anjeunna dituduh minangka pamilu Pangeran Diponegoro anu sabot éta memang keur ngobarkeun lalawanan ka pangjajahan Walanda (1825- 1830 M).
Minangka intelektual anu ngabogaan komitmen luhur ka prinsip-prinsip kaadilan sarta kebenaran, naon kaci jieun Syaikh Nawawi kapaksa menyingkir ka Nagari Mekah, pas sabot lalawanan Pangeran Diponegoro pareum dina warsih 1830 M. Ajengan Badag ieu di mangsa ngorana ogé menularkan sumanget Nasionalisme sarta Patriotisme di golongan Rahayat Indonésia. Kitu pisan pangakuan Snouck Hourgronje. Kitu nepi ka di Mekah anjeunna geura-giru balik memperdalam élmu ageman ka guru-gurunya. Anjeunna leukeun diajar salila 30 warsih, saprak warsih 1830 nepi ka 1860 M. Sabot éta memang anjeunna berketepatan haté pikeun mukim di taneuh suci, hiji sarta séjén hal pikeun nyingkahan tekanan kaum pangjajah Walanda. Ngaran anjeunna mimitian masyhur sabot menetap di Syi'ib ‘Ali, Mekah. Anjeunna mengajar di halaman imahna. Mula-mula muridnya ngan puluhan, tapi beuki lila beuki jumlahna beuki loba. Maranéhanana datang ti sagala rupa penjuru dunya. Mangka jadilah Syaikh Nawawi al-bantani al-jawi minangka ajengan anu dipikawanoh piawai dina élmu ageman, utamana ngeunaan tauhid, fiqih, tafsir, sarta tasawwuf.
Ngaran anjeunna beuki melejit sabot anjeunna ditunjuk minangka gaganti Imam Masjidil Haram, Syaikh Khâtib al-minagkabawi. Saprak éta pisan anjeunna dipikawanoh kalayan ngaran resmi ‘Syaikh Nawawi al-bantani al-jawi.’ Hartina Nawawi ti Banten, Jawa. Piawai dina élmu ageman, masyhur minangka ajengan. Henteu ngan di dayeuh Mekah sarta Medinah waé anjeunna dipikawanoh, komo di nagari Mesir ngaran anjeunna masyhur di ditu. Éta pisan sababna sabot Indonésia memproklamirkan kamerdikaanana. Mesir nagara anu pertama-tama ngarojong luhur kamerdikaan Indonésia.
Syaikh Nawawi masih tetep ngobarkeun nasionalisme sarta patriotisme di golongan para muridnya anu dawam ngariung di pilemburan Jawa di Mekah. Di sanalah anjeunna nepikeun lalawananana liwat pemikiran-pemikirannya. Kagiatan ieu tangtu waé nyieun pamaréntah Hindia Walanda berang. Teu ayal, Belandapun ngutus Snouck Hourgronje ka Mekah pikeun nepungan anjeunna.
Sabot Snouck–yang basa éta nyamur minangka urang Arab kalayan ngaran ‘Abdul Ghafûr-bertanya: “Naha anjeunna henteu mengajar di Masjidil Haram tapi di pilemburan Jawa?”.
Kalayan lembut Syaikh Nawawi némbalan: “Pakéan kuring anu awon sarta kepribadianku henteu cocog sarta henteu pantas kalayan keilmuan saurang professor berbangsa Arab”.
Tuluy kecap Snouck deui: ”Lainna loba jelema anu henteu sepakar kawas anjeun tapi ogé mengajar di ditu?”.
Syaikh Nawawi némbalan: “Lamun maranéhanana diidinan mengajar di ditu, pastilah maranéhanana cukup berjasa".
Ti sawatara pasamoan jeung Syaikh Nawawi, Orientalis Walanda éta nyokot sawatara kacindekan. Ceuk manéhna, Syaikh Nawawi nyaéta Ajengan anu élmuna dina, pendék haté, henteu congkak, daék ngorbankeun demi kapentingan ageman sarta bangsa. Loba murid-muridnya anu di tukang poé jadi ajengan, contona K.H. Hasyim Asy’ari (Pangadeg Nahdhatul Ajengan), K.H. Ahmad Dahlan (Pangadeg Muhammadiyah), K.H. Khalil Bangkalan, K.H. Asnawi Kudus, K.H. Tb. Bakrie Purwakarta, K.H. Arsyad Thawil, sarta lain-lainnya.
Konon, K.H. Hasyim Asy’ari waktu mengajar santri-santrinya di Pasantrén Tiwu Ireng mindeng ceurik lamun maca kitab fiqih Fath al-qarîb anu dikarang ku Syaikh Nawawi. Kenangan ka guruna éta amat mendalam di haté K.H. Hasyim Asy’ari nepi ka haru teu kawasa ditahanana unggal jajar Fath al-qarib manéhna ajarkan dina santri-santrinya.
Syaikh Nawawi al-bantani al-jawi nikah jeung Nyai Nasimah, gadis asal Tanara, Banten sarta dikaruniai 3 anak: Nafisah, Maryam, Rubi’ah. Sang pamajikan wafat mendahului anjeunna.
GELAR GELARNA
Berkat kepakarannya, anjeunna meunang bermacam-macam gelar. Di antarana anu dibikeun ku Snouck Hourgronje, anu menggelarinya minangka Doktor Kapangéranan. Golongan Intelektual mangsa éta ogé menggelarinya minangka al-imam wa al-fahm al-mudaqqiq (Inohong sarta pakar jeung pamahaman anu pohara mendalam). Syaikh Nawawi komo ogé meunang gelar anu rongkah sebagaia al-sayyid al-‘Ajengan al-hijâz (Inohong Ajengan Hijaz). Anu dimaksud jeung Hijaz ialah Jazirah Arab anu ayeuna ieu disebut Saudi Arabia. Samentara para Ajengan Indonésia menggelarinya minangka Bapa Kitab Konéng Indonésia.
WAFAT
Mangsa salila 69 warsih mengabdikan dirina minangka guru Umat Islam geus méré tetempoan-tetempoan cemerlang luhur sagala rupa masalah umat Islam. Syaikh Nawawi wafat di Mekah dina tanggal 25 syawal 1314 H/ 1897 M. Tapi aya ogé anu nyatet warsih maotna dina warsih 1316 H/ 1899 M. Astanana perenahna di pekuburan Ma'la di Mekah. Astana anjeunna nyabeulahan jeung astana anak awéwé ti Sayyidina Lebu Beuleum al-siddiq, Mengi΄ binti Abû Beuleum al-siddîq.
Syeikh Nawawi geus berabad abad euweuh, tapi nafas sumanget juangnya masih karasaeun di sisi jelema jelema anu mitresna sarta memperdalam élmu ageman, syeihk Namawi geus ngawariskeun pustaka islami anu moal lekang di dahar wayah anu moal surut di dahar waktu.
Muga Alloh Ta'Ala méré derajat kemulyaan Surga luhur kabéh pengorbanan sarta pengabdian Anjeunna ..Syeikh
(Ti kuring anu sono kana urang Kawas anjeun)
Diropea ti sumberna :
- sumber: http://id.wikipedia.org/
- http://dawaiqolbu.files.wordpress.com/